Η σημασία του να είναι κανείς ευαίσθητος | Youmagazine\n7 Μαΐου 2016 Κατηγορία MAGAZINE, Ψυχολογία\nΜΕ ΤΟΝ ΟΡΟ ευαισθησία δεν εννοούμε τη φυσική ή τη συγκινησιακή ευαισθησία, αλλά την ψυχική και πνευματική λεπτότητα. Όλοι οι άνθρωποι άλλωστε, στον ένα ή τον άλλο βαθμό, είναι ευαίσθητοι στο σωματικό ή τον συναισθηματικό πόνο. Αναφερόμαστε στους πραγματικά ευαίσθητους ανθρώπους που αντιλαμβάνονται τι γίνεται σήμερα στον κόσμο και η ψυχή τους γεμίζει από αγωνία και θλίψη.\nΑπ’ την άλλη μεριά, όμως, η ευαισθησία είναι δύναμη. Δείχνει ότι το στοιχείο που μας κάνει ανθρώπους δεν έχει απονεκρωθεί αλλά, αντίθετα, είναι ακόμη ενεργό και δραστήριο. Αυτή ακριβώς η εσωτερική δραστηριότητα χαρίζει στον ευαίσθητο άνθρωπο μερικά δώρα που τον καθιστούν μοναδικό.\nΌμως, το να είναι κανείς ευαίσθητος δεν είναι μειονέκτημα. Αντίθετα, υπάρχουν πολλά χαρίσματα που συνοδεύουν μια τέτοια φύση.\nΜια από τις μεγαλύτερες αρετές που έχει ο ευαίσθητος άνθρωπος είναι ο πλούτος των αισθήσεων. Αυτό το μεγαλύτερο αισθητήριο τον βοηθά να αντιλαμβάνεται περισσότερες λεπτομέρειες στο καθετί στη ζωή. Μπορεί να αντιληφθεί καλύτερα, για παράδειγμα, τις λεπτές διαφορές στα υφάσματα, στις γεύσεις των φαγητών, στις μελωδίες της μουσικής ή ακόμα και στην κυκλοφορία των αυτοκινήτων και στις ομιλίες των ανθρώπων, στα αρώματα των λουλουδιών, στα κελαηδήματα των πουλιών, στα χρώματα της φύσης. Όλα αυτά είναι πολύ πιο έντονα τονισμένα στους ευαίσθητους ανθρώπους.\n3. Λεπτότητα αισθημάτων\nΟ εσωτερικός πλούτος πολλών ανθρώπων μένει συχνά στην αφάνεια, επειδή τις περισσότερες φορές δεν ξέρουν πώς να τον χειριστούν. Όμως οι ευαίσθητοι άνθρωποι έχουν μεγαλύτερη επίγνωση του εσωτερικού τους κόσμου, και αυτό τους δίνει μεγάλο προβάδισμα όταν ασχολούνται με καλλιτεχνικά ή λόγια επαγγέλματα. Οι συγγραφείς, οι μουσικοί, οι ηθοποιοί ή άλλοι καλλιτέχνες και διανοούμενοι έχουν να κερδίσουν πολλά από μια τέτοια κατάσταση.\n1. Συναισθηματική υπερδιέγερση\n2. Χρωματισμός από τα αισθήματα των άλλων\nΟ χρωματισμός από εξωτερικές επιρροές είναι πολύ έντονος στους ευαίσθητους ανθρώπους. Ακόμη και μια φωτογραφία που δείχνει πόνο ή δυστυχία μπορεί να τους κάνει να αισθανθούν άσχημα. Ο θυμός και η οργή τους δημιουργούν άγχος, ενώ ακόμη και οι σκέψεις των άλλων ανθρώπων τους επηρεάζουν καθώς έχουν ανεπτυγμένη διορατική αντίληψη. Η πανοπλία που χρειάζεται εδώ θα πάρει χρόνο για να σχηματιστεί. Όσο μεγαλώνει όμως κανείς μαθαίνει καλύτερα πώς να αντιμετωπίζει τα αρνητικά αισθήματα των άλλων.\nΣτα μικρά παιδιά, οι γονείς πρέπει να τα βοηθήσουν και να τους μάθουν πώς να προστατεύονται. Το σημαντικό εδώ είναι να έχουμε υπόψη μας ότι δεν πρέπει να αλλάξουμε τη φύση ενός παιδιού. Πρέπει να σεβαστούμε αυτό το δώρο που του έδωσε η φύση –που του δίνει έντονες καλλιτεχνικές ικανότητες και άλλα χαρίσματα– και να του δείξουμε πώς πρέπει να χειρίζεται τέτοιες καταστάσεις. Δεν πρέπει να ξεχνάμε πως τα ευαίσθητα άτομα είναι και τα πιο υπεύθυνα που υπάρχουν στη ζωή.\nΗ ανάγκη αυτή συχνά παραμελείται μέχρι να γίνει πολύ επιτακτική. Κι όμως, έχει μεγάλη σημασία για τα άτομα που είναι ευαίσθητα, και όχι μόνο, να απομονώνονται κατά διαστήματα, έτσι ώστε να «ξαναφορτίσουν» τις μπαταρίες τους. Έχουν ανάγκη να κρατάνε μια απόσταση από όλους και από όλα για λίγο καιρό, για να αποβάλλουν τη συναισθηματική ένταση που έχουν μαζέψει από τον εξωτερικό κόσμο. Αυτό βέβαια δεν είναι πάντα εφικτό και γι’ αυτό θα πρέπει να βρίσκουν τρόπους να συγκρατούν την ανάγκη τους αυτή, μέχρι να τους δοθεί η ευκαιρία να το κάνουν.\nΕκτός «εποχής» αλλά όχι εκτός λογικής. Ζώντας σε μια κοινωνία που έχει χάσει κάθε αίσθημα ευαισθησίας και εσωτερικότητας, και σε γενικές γραμμές ερωτοτροπεί με την παράνοια και το σχιζοφρενικό, τα ευαίσθητα άτομα αισθάνονται έντονα την ανάγκη να γίνουν «φυσιολογικά» όπως όλοι οι άλλοι. Ευτυχώς η λογική τα αποτρέπει από το να πέσουν σ’ αυτή την παγίδα, διατηρώντας έτσι την μοναδικότητα της προσωπικότητάς τους. Τίποτα δεν εμποδίζει τον ευαίσθητο άνθρωπο να είναι εξωστρεφής και κοινωνικός και παράλληλα να διατηρεί μέσα του τα δώρα της ευαίσθητης φύσης του.


Ταφύλλης στο CNN Greece: Καταβάλλεται προσπάθεια να κρατηθεί ανοιχτή η Αθηνών - Λαμίας - Newsbomb - Ειδησεις - News\nΚΑΙΡΟΣ 07 Ιαν 2019 22:44\nΤην ανάγκη ύπαρξης συντονισμένης δράσης για την αντιμετώπιση των προβλημάτων που ενδεχομένως να δημιουργήσει η κακοκαιρία «Τηλέμαχος» υπογραμμίζει τη Δευτέρα (07/01/2019) ο Γενικός Γραμματέας Πολιτικής Προστασίας, Γιάννης Ταφύλλης.\nΤΙ ΣΥΣΤΗΝΕΙ ΣΤΟΥΣ ΠΟΛΙΤΕΣ Ο Γ.Γ. ΠΟΛΙΤΙΚΗΣ ΠΡΟΣΤΑΣΙΑΣ\nΜιλώντας στο CNN Greece, ο κ. Ταφύλλης, η προσπάθεια των δυνάμεων της Πολιτικής Προστασίας εστιάζεται στο να παραμείνει ανοικτό το εθνικό οδικό δίκτυο και ειδικότερα η Εθνική Οδός Αθηνών – Λαμίας.\nΟ ίδιος εφιστά την προσοχή στους πολίτες να αποφεύγουν τις άσκοπες μετακινήσεις τόσο εντός των αστικών κέντρων, λόγω του παγετού, και απευθύνει έκκληση στους οδηγούς να έχουν πάντοτε μαζί τους – υπό τις παρούσες συνθήκες – αντιολισθητικές αλυσίδες.\nΑκολουθεί το πλήρες κείμενο της συνέντευξης του Γιάννη Ταφύλλη στο CNN.gr:\n- Τι εικόνα παρουσιάζει αυτή τη στιγμή η Αττική με την επέλαση της κακοκαιρίας «Τηλέμαχος»;\n«Έχουμε χιονόπτωση στη βόρεια Αττική, χωρίς όμως να είναι έντονη. Καταβάλλεται προσπάθεια, ώστε να μείνει ανοικτή η Εθνική Οδός Αθηνών – Λαμίας. Η Αστυνομία έχει κόψει την κυκλοφορία στα φορτηγά, για να μην υπάρχουν ζητήματα με ατυχήματα που μπορεί να μπλοκάρουν την κυκλοφορία.\nΜέχρι στιγμής, δεν έχουμε εντονότερα φαινόμενα, η πρόβλεψη, όμως, αναφέρει ότι ενδέχεται να έχουμε χιονόπτωση και μέσα στην Αθήνα. Περιμένουμε να δούμε πώς θα εξελιχθεί η κακοκαιρία. Πάντως, ιδιαίτερα προβλήματα, με γνώμονα τις αναφορές που έχουμε από την Πυροσβεστική και την Αστυνομία, δεν έχουμε».\n- Πού εστιάζεται το μεγαλύτερο πρόβλημα αυτή τη στιγμή; Τι εικόνα έχετε εσείς;\n«Προβλήματα έχουμε, όπου έχει πέσει πάρα πολύ χιόνι και έχει πέσει η θερμοκρασία. Αυτό που προσπαθούμε εμείς είναι να μη δημιουργήσουν τα προβλήματα αυτά καταστάσεις έκτακτης ανάγκης. Δεν έχουμε τέτοιου είδους ζητήματα. Δηλαδή, οι κλήσεις που δέχεται η Πυροσβεστική Υπηρεσία δεν είναι μαζικές, πράγμα που σημαίνει ότι οι δρόμοι είναι ανοικτοί. Εξυπηρετούνται άμεσα καταστάσεις που αφορούν έκτακτα περιστατικά, όπως, για παράδειγμα, μεταφορά ασθενών στα νοσοκομεία».\n- Τι μέτρα έχει λάβει η Γενική Γραμματεία Πολιτικής Προστασίας;\n«Όπως καταλαβαίνετε, η Γενική Γραμματεία έχει έναν ρόλο συντονιστικό. Αυτό σημαίνει ότι η οργάνωση δεν έγινε τώρα, αλλά έχει ξεκινήσει εδώ και πάρα πολύ καιρό, με συσκέψεις που γίνονται με όλους τους εμπλεκόμενους φορείς, ώστε να υπάρχει συντονισμένη δράση όλων, με στόχο να παραμένουν οι δρόμοι ανοικτοί και να αντιμετωπίζονται ενδεχόμενα περιστατικά έκτακτης ανάγκης το ταχύτερο δυνατό. Πυροσβεστική, Αστυνομία καθώς και οι εταιρείες των αυτοκινητοδρόμων βρίσκονται σε επιφυλακή και σε συντονισμό με τους Δήμους και τις Περιφέρειες».\n- Υπάρχει κάτι το οποίο να σας ανησυχεί αναφορικά με την κακοκαιρία; Τι συστήνετε στους πολίτες;\n«Χρειάζεται πάρα πολύ μεγάλη προσοχή σε όσους κινούνται στο εθνικό δίκτυο, να έχουν μαζί τους οπωσδήποτε αντιολισθητικές αλυσίδες και καλό θα είναι να αποφεύγουμε τις άσκοπες μετακινήσεις μέσα στις πόλεις, λόγω του έντονου παγετού. Είναι χειμώνας, ο χειμώνας έχει δύο όψεις: εκείνη των προβλημάτων κι εκείνη του χιονιού, το οποίο και περιμένουμε, γιατί είναι ωφέλιμο και χρήσιμο για το καλοκαίρι. Συντονισμένη δράση, ψυχραιμία και υπομονή, λοιπόν, για να περάσουν αυτές οι ημέρες».


Ιδού η Ρόδος, ιδού και ο τουρισμός | clickatlife\nΙδού η Ρόδος, ιδού και ο τουρισμός\nΤο πανέμορφο νησί φέτος θα πλημμυρίσει, αφού οι ορδές τουριστών, που θα φιλοξενηθούν στη Ρόδο δεν έχoυν προηγούμενο. Ο κρατικός αερολιμένας Ρόδου, σύμφωνα με τα στοιχεία του ΣΕΤΕ, θα είναι αυτός που θα καταγράψει πανελλαδικά την μεγαλύτερη τουριστική κίνηση το φετινό καλοκαίρι.\nΤα νούμερα μιλούν από μόνα τους: Το αεροδρόμιο «Διαγόρας», την Κυριακή 3 Αυγούστου, πρόκειται να προσγειωθούν 163 αεροσκάφη, τα οποία θα μεταφέρουν συνολικά 30.725 τουρίστες στο νησί.\nΚαι το Ηράκλειο της Κρήτης όμως δεν πάει πίσω! Ημέρα με τις περισσότερες αφίξεις στο αεροδρόμιο, πρόκειται να είναι στις 27 Ιουλίου καθώς αναμένονται 162 πτήσεις με τις οποίες θα μεταφερθούν 30.430 τουρίστες.\nΣτην όμορφη Κω «καυτή μέρα» θα είναι η 6η Αυγούστου, όπου στο «Ιπποκράτης» θα προσγειωθούν με βάση τον προγραμματισμό, 86 πτήσεις με τις οποίες θα φτάσουν 15.362 άτομα.\nΤα παραπάνω στοιχεία προκύπτουν από τη μελέτη του SETE Intelligence, μια νεοσύστατη υπηρεσία του συνδέσμου, η οποία επεξεργάστηκε τον κατάλογο με τον προγραμματισμό πτήσεων που έχει στα χέρια της η εθνική αρχή συντονισμού πτήσεων.\n6 νησιά που πρέπει να δείτε, πριν πεθάνετε!\nΕλαφόνησος: Για «χύμα» καταστάσεις, πάνω στο κύμα\nΔωρεάν διακοπές για τα χαμηλά βαλάντια


Αριθμοί / Numbers 6 - Παλαιά Διαθήκη\n7 Δεν θα μολυνθεί για τον πατέρα του ή για τη μητέρα του, για τον αδελφό του ή για την αδελφή του, όταν πεθάνουν· επειδή, η αφιέρωσή του στον Θεό βρίσκεται επάνω στο κεφάλι του.\n11 και ο ιερέας θα προσφέρει το ένα για προσφορά περί αμαρτίας, και το άλλο για ολοκαύτωμα· και θα κάνει γι' αυτόν εξιλέωση, εξαιτίας τής αμαρτίας του, σε σχέση με τον νεκρό, και θα αγιάσει το κεφάλι του εκείνη την ημέρα.\n13 Και ο νόμος τού Ναζηραίου, αφού συμπληρωθούν οι ημέρες της αφιέρωσής του, είναι τούτος: Θα φερθεί στη θύρα τής σκηνής τού μαρτυρίου,\n16 Και ο ιερέας θα τα προσφέρει μπροστά στον Κύριο, και θα κάνει την προσφορά του περί αμαρτίας, και το ολοκαύτωμά του.\n19 Και ο ιερέας θα πάρει τον ψημένο ώμο τού κριαριού, και ένα άζυμο ψωμί από το κανίστρι, και ένα άζυμο λάγανο, και θα τα βάλει στα χέρια τού Ναζηραίου, αφού ξυρίσει πρώτα τις τρίχες τής αφιέρωσής του.\n20 Και ο ιερέας θα τα κινήσει σε κινητή προσφορά μπροστά στον Κύριο· αυτό είναι άγιο στον ιερέα, μαζί με το στήθος τής κινητής προσφοράς, και μαζί με τον ώμο τής προσφοράς που υψώνεται· και ύστερα απ' αυτά, ο Ναζηραίος μπορεί να πιει κρασί.\n21 Για τον Ναζηραίο, που έκανε ευχή, ο νόμος τού δώρου του στον Κύριο για την αφιέρωσή του, είναι αυτός, εκτός εκείνου που θα προσέφερε εκούσια· σύμφωνα με την ευχή, που ευχήθηκε, έτσι θα κάνει, σύμφωνα με τον νόμο τής αφιέρωσής του.


Axe 95168 Ταξιδιωτική υπόθεση Μαύρο| Techinn\nAxe - Προσωπική φροντίδα - Υγεία και προσωπική φροντίδα\nΠεριγραφή προϊόντος Axe 95168 Ταξιδιωτική υπόθεση\nAxe Dark Deodorant Set + Aftershave + Axe Gel.\nΒάρος: 0,8000 Kg\nΤύπος: Θήκη ταξιδιού: Αποσμητικό + Κολωνία + Τζελ\nΜην περιμένετε άλλο και αγοράστε Axe 95168 Ταξιδιωτική υπόθεση με τις καλύτερες συνθήκες αποστολής και στην καλύτερη τιμή. Επιπλέον, σε techinn μπορείτε να βρείτε άλλους Υγεία και προσωπική φροντίδα προϊόντων στην Προσωπική φροντίδα κατηγορία που μπορεί να συμπληρώσει την παραγγελία σας. Αγοράστε Axe 95168 Ταξιδιωτική υπόθεση και λάβετε το συντομότερο δυνατό. Ρίξτε μια ματιά σε Υγεία και προσωπική φροντίδα ευκαιρίες και επιλέξτε τις καλύτερες προσφορές μας.\nΧαρακτηριστικά Axe 95168 Ταξιδιωτική υπόθεση\nTecnologias Axe 95168 Ταξιδιωτική υπόθεση\nΒιώσιμη Axe 95168 Ταξιδιωτική υπόθεση


Το ΒΗΜΑ της Ιτέας: Ο ΠΟΛΑΚΗΣ «ΠΑΙΖΕΙ» ΣΤΟ FACEBOOK ΚΑΙ ΣΤΟ ΝΟΣΟΚΟΜΕΙΟ ΒΟΛΟΥ ΔΙΩΧΝΟΥΝ ΤΟΥΣ ΚΑΡΚΙΝΟΠΑΘΕΙΣ!\nΟ ΠΟΛΑΚΗΣ «ΠΑΙΖΕΙ» ΣΤΟ FACEBOOK ΚΑΙ ΣΤΟ ΝΟΣΟΚΟΜΕΙΟ ΒΟΛΟΥ ΔΙΩΧΝΟΥΝ ΤΟΥΣ ΚΑΡΚΙΝΟΠΑΘΕΙΣ!\nΣοβαρά πάσχοντες και δη καρκινοπαθείς, που λαμβάνουν ενδοφλέβια θεραπεία στο Γενικό Νοσοκομείου Βόλου βρίσκονται στον αέρα μετά την ανακοίνωση της διοίκησης του νοσοκομείου ότι θα γίνει περικοπή των θεραπειών! Για το θέμα μάλιστα λέγεται ότι έχουν λάβει εντολή από το υπουργείο Υγείας.\nΕρώτηση για την πρωτοφανή αυτή απόφαση κατέθεσε στη Βουλή ο τομεάρχης Υγείας της ΝΔ, Βασίλης Οικονόμου προς την ηγεσία του ΥΥΚΑ, εάν όντως έδωσε την εντολή και τι προτίθεται να κάνει με τους ανθρώπους που έχουν ανάγκη από τις θεραπείες αυτές.\n1) Εάν όντως ισχύει ότι η εντολή για την περικοπή των ενδοφλέβιων θεραπειών προς τους καρκινοπαθείς εδόθη από το Υπουργείο Υγείας; Αν όχι γιατί εδόθη αυτή η εντολή από το Γενικό Νοσοκομείο Βόλου;\n2) Πώς προτίθεται να επιλύσει το ζήτημα που έχει ανακύψει με την απαράδεκτη περικοπή στην ενδοφλέβια,\nθεραπεία των καρκινοπαθών στο Γενικό Νοσοκομείο Βόλου;\nΣυνέχεια στο θέμα δίνει σήμερα η ΠΟΕΔΗΝ βγάζοντας στο φως περισσότερες λεπτομέρειες.\n«Έκλεισε το μπάτζετ του Νοσοκομείου Βόλου για χημειοθεραπείες και διώχνουν από την περασμένη Δευτέρα 20-3-2017 καρκινοπαθείς, προς άγνωστη κατεύθυνση», αναφέρουν χαρακτηριστικά και συνεχίζουν:\nΗ Μονάδα Χημειοθεραπείας του Νοσοκομείου Βόλου στελεχώνεται από δύο γιατρούς Ογκολόγους και πέντε νοσηλευτές.\nΠραγματοποιούνται 400 συνεδρίες τον μήνα σε 200 καρκινοπαθείς κατά μέσο όρο.\nΤο μπάτζετ που διατίθεται από τον προϋπολογισμό του Νοσοκομείου είναι 220 χιλιάδες ευρώ το μήνα.\nΤην Παρασκευή 17/3/2017 ο διοικητής του Νοσοκομείου Βόλου, κάλεσε τον Ογκολόγο κ. Ρήγα και παρουσία του διευθυντή Ιατρικής Υπηρεσίας, του ανακοίνωσε ότι από εδώ και στο εξής δεν θα δέχεται νέους καρκινοπαθείς για χημειοθεραπεία, λόγω υπέρβασης του μπάτζετ κατά 50%. Ο διοικητής είπε ότι ξοδεύουμε αντί για 220.000 ευρώ το μήνα 280.000 ευρώ.\nΟ κ. Ρήγας αρνήθηκε να διώχνει τους καρκινοπαθείς και ο διοικητής του ανακοίνωσε ότι το έργο αυτό θα το αναλάβει ο διευθυντής της Ιατρικής Υπηρεσίας.\nΧαρακτηριστικά του ανακοινώθηκε ότι όποιος νέος καρκινοπαθής προσέρχεται στην Μονάδα για χημειοθεραπεία θα παραπέμπεται στον διευθυντή της Ιατρικής Υπηρεσίας ο οποίος θα αναλαμβάνει να τον διώχνει.\nΠράγματι, από τη Δευτέρα 20-3-2017 έδιωξαν πέντε καρκινοπαθείς, που το Ογκολογικό Συμβούλιο του Νοσοκομείου έκρινε ότι πρέπει άμεσα να υποβληθούν σε χημειοθεραπεία.\nΑναρτήθηκε από vima iteas στις Παρασκευή, Μαρτίου 24, 2017\nΝΕΟ ΜΕΤΩΠΟ ΙΔΙΟΚΤΗΤΩΝ ΦΟΡΤΗΓΩΝ ΚΑΙ ΕΤΑΙΡΕΙΑΣ ΣΤΟ 51\nΕΤΩΝ 47! ΑΥΤΗ ΕΙΝΑΙ Η ΠΙΟ ΟΜΟΡΦΗ ΓΙΑΓΙΑ ΤΟΥ ΚΟΣΜΟΥ\nΑΓΙΑΘΥΜΙΩΤΙΚΑ ΝΕΑ: ΚΥΚΛΟΦΟΡΗΣΕ ΤΟ ΦΥΛΛΟ ΤΟΥ ΜΑΡΤΙΟΥ


"Υμεῖς ἐστε ναὸς Θεοῦ ζῶντος" (Β´ Κορ. 6,16), του Αρχιμ. Μελετίου Απ. Βαδραχάνη\nΟ Θεός έγινε άνθρωπος, για να κάνει τον άνθρωπο Θεό. Ο Θεός ενσαρκώθηκε για να θεωθεί ο άνθρωπος. Ο Θεός έγινε σάρκα, για να γίνει ο άνθρωπος πνευματοφόρος και πνευματοκίνητος. Ο Θεός, παίρνοντας την ανθρώπινη σάρκα, πρώτος την κάνει ναό της θεότητάς του. Ο ίδιος ο Κύριος το σώμα του το ονομάζει ναό (Ιω. 2, 19-22). Το «υμείς εστέ ναός Θεού ζώντος» βρίσκει την εφαρμογή του εν πρώτοις και κυριολεκτικά στον Θεάνθρωπο Χριστό, στο πρόσωπο του οποίου «κατοικεί παν πλήρωμα της θεότητος σωματικώς» (Κολ. 2, 9), μετά στην Θεοτόκο Μαρία και μετά σε όλους τους αγίους.\nΗ κατάσταση που ο άνθρωπος γίνεται ναός αρχίζει με το άγιο βάπτισμα.Το βάπτισμα είναι θάνατος του παλαιού πεπτωκότος ανθρώπου και δημιουργία του νέου. Είναι νέα δημιουργία κατ’ εικόνα Θεού· είναι καινός τρόπος λοχείας μέσα στην μήτρα της Εκκλησίας, την κολυμβήθρα· είναι παράδοξος τρόπος δημιουργίας εκ νέου του ανθρώπου. Λέγει ο άγιος Χρυσόστομος· «Στη πρώτη δημιουργία του ανθρώπου χρησιμοποιήθηκαν ως υλικά νερό και χώμα. Στην δεύτερη χρησιμοποιούνται νερό και Άγιο Πνεύμα (Ε.Π.Ε. 13,114·131). Με το Άγιο Πνεύμα πλάθεται, μ’ αυτό δημιουργείται, όπως ακριβώς ο Χριστός στη μήτρα της Παρθένου» (Ε.Π.Ε. 22,204). Χωρίς συνουσία, χωρίς φυσική σπορά, όπως συνέβη και με τη γέννηση του Χριστού. Μπορούμε να πούμε ότι η γέννηση που συντελείται με το βάπτισμα αποτελεί επανάληψη και συνέχιση της δι’ Αγίου Πνεύματος γεννήσεως του Χριστού.\nΗ θέωση που παρέχεται με το βάπτισμα συμπληρώνεται με το Χρίσμα κατά το οποίο ο πιστός ενώνεται με το Άγιο Πνεύμα και λαμβάνει τα χαρίσματα του αγίου Πνεύματος. Με το άγιο μύρο σφραγίζεται ο πιστός σταυροειδώς και παίρνει τη «σφραγίδα της δωρεάς του Αγίου Πνεύματος». Έτσι το σώμα μας «ναός του εν ημίν Αγίου Πνεύματος εστίν» (Α´Κορ. 6,19).\nΗ θέωση ολοκληρώνεται με τη Θεία Ευχαριστία.Με το βάπτισμα γεννιέται ο καινούργιος άνθρωπος «εξ ύδατος και Πνεύματος» (Ιω. 3,5), με τη θεία ευχαριστία τρέφεται, όπως ακριβώς το νιογέννητο μωρό με το γάλα της μητέρας του. Στη θεία ευχαριστία δεν έχουμε απλή εν τη πίστει κοινωνία του σώματος του Χριστού αλλά πραγματική αυτού μετοχή. Ο πιστός αναμιγνύεται προς το σώμα του Χριστού, συμπλέκεται, συνυφαίνεται, συνοσιούται, ανακράται, μιγνύεται, ενώνεται, θεούται (πρβλ. Ε.Π.Ε. 23,404). Συνεχίζεται έτσι στη θεία ευχαριστία το μυστήριο της ενσαρκώσεως του Χριστού. Όπως ακριβώς ενώθηκε ο Χριστός με την ανθρώπινη φύση στη μήτρα της παρθένου και έγινε Θεάνθρωπος, έτσι με τον άρτο της θείας ευχαριστίας ενώνεται κάθε πιστός μ’ αυτόν και γίνεται ανθρωπόθεος (πρβλ. Ε.Π.Ε. 18Α,86). Γι’ αυτό ο απόστολος Παύλος ελέγχει αυστηρά τους πορνεύοντες Κορινθίους λέγοντας· «Ουκ οίδατε ότι τα σώματα υμών μέλη Χριστού εστίν; Άρας ουν τα μέλη Χριστού ποιήσω πόρνης μέλη» (Α´Κορ. 6,15).\nΒεβαίως η αδυναμία του μεταπτωτικού ανθρώπου τον αναγκάζει πολλές φορές να λερώσει το βάπτισμα του και να διώξει μακριά του το Άγιο Πνεύμα. Αλλά η σωτηρία δεν χάθηκε. Η θύρα της βασιλείας του Θεού δεν έκλεισε οριστικά. Υπάρχει η μετάνοια, το μυστήριο της εξομολογήσεως που είναι το βάπτισμα των δακρύων και το οποίο μας πλένει όσες φορές κι αν κηλιδώσουμε το λευκό χιτώνα που πήρε η ψυχή μας με το βάπτισμα.\nΜε τη συμμετοχή λοιπόν στα μυστήρια της Εκκλησίας γίνεται ο άνθρωπος ναός του Θεού.Αλλά και με τη άσκηση να βιώσουμε το ευαγγέλιο και την προσευχή εν έργω και λόγω. Ο κάθε χριστιανός πρέπει να εφαρμόζει τα βιβλικά «Μιμηταί μου γίνεσθε ως καγώ Χριστού» (Α´Κορ. 11,1) και «Αδιαλείπτως προσεύχεσθε» (Α´Θεσ. 5,17)· και το πατερικό «Μνημονευτέον Θεού μάλλον ή αναπνευστέον» (Γρηγόριος Θεολόγος).Ο άγιος Γρηγόριος ο Σιναΐτης λέγει χαρακτηριστικά· Ο νους μοιχεύει μόλις αποστεί «της του Θεού μνήμης», δηλαδή μόλις παύσει να λατρεύει και να προσεύχεται.\nΟ ναός του Θεού παραμένει ναός, όσο καιρό παραμένει «οίκος προσευχής» (Ησ. 56,7), όσο η λατρεία του Θεού, λαμβάνει χώρα σ’ αυτόν. Μόλις αυτή σταματήσει, μετατρέπεται σε «σπήλαιο ληστών» (πρβλ. Ματθ. 21,13, Μάρκ. 11,7, Λουκ. 19,46). Τότε πονηροί λογισμοί, νοσηρά αισθήματα και πράξεις διαβολικές κατοικούν σαν ληστές μέσα του. Και τελικά ο άνθρωπος μετατρέπεται ολοκληρωτικά σε «σπήλαιο ληστών». Άνθρωπος που αποφεύγει το έργο των αγγέλων, γίνεται δούλος των ηδονών και των παθών, συναναστρέφεται με τους δαίμονες, λέγει ο άγιος Χρυσόστομος.\nΓι’ αυτό και ο άγιος Γρηγόριος ο Παλαμάς σε ομιλία προς τους πιστούς του, οι οποίοι λόγω του τρύγου είχαν εγκαταλείψει τον εκκλησιασμό και την προσευχή, προειδοποιεί με έντονο ύφος ότι·«Νους αποστάς του Θεού, ή κτηνώδης γίνεται ή δαιμονιώδης, και των όρων αποστατήσας της φύσεως επιθυμεί των αλλοτρίων και κόρον φιλοκερδείας ουκ οίδε· ταις σαρκικαίς επιθυμίαις έκδοτον εαυτόν ποιεί, και μέτρον ηδονής ου γινώσκει».\nΣήμερα ειδικά, που ο σύγχρονος κόσμος επιβάλλει τον εαυτό του και το φρόνημά του με πολυποίκιλους τρόπους (με το βιβλίο, με την επιστήμη, με την εικόνα, με την εφημερίδα, με την επικοινωνία και τον τουρισμό, με το ραδιόφωνο, με τη μόδα, με πλήθος παραστάσεων που αιχμαλωτίζουν κυριολεκτικώς όλες τις αισθήσεις του ανθρώπου και τον ίδιο τον άνθρωπο), τα λόγια των πατέρων αποκτούν ιδιαιτέρα σημασία. Εάν προσθέσουμε στα πιο πάνω την «αλαζονεία του βίου» που υπάρχει μέσα μας, το«φρόνημα της σαρκός», την αμαρτία, αλλά και την ενέργεια του σατανά, καθίσταται φανερό ότι μόνο όταν έχει κανείς «την Θεού έννοιαν αντί αναπνοής εν πάσι», όπως λέγει ο άγιος Πέτρος ο Δαμασκηνός, θα δυνηθεί να παραμείνει «δίκαιος ενώπιον του Θεού, πορευόμενος εν πάσαις ταις εντολαίς και δικαιώμασι του Κυρίου άμεμπτος» (Λουκ. 1,6).\nΟ άνθρωπος είναι εκ της φύσεώς του λατρευτικό όν. Όταν δεν λατρεύει τον αληθινό Θεό δια της πίστεως, της προσευχής, της ζωής και υπακοής στο θείο θέλημα, το λατρευτικό του είναι αναζητεί διέξοδο στην ψευδολατρεία, την σαρκολατρεία, τον εγωισμό, την φιλαργυρία και την ειδωλολατρεία πάσης μορφής και είδους.


Γιατί κόκκινο πράσινο αχρωματοψία άτομα είναι πιο συχνές? - 💡💻 Iris - Software for Eye protection, Health and Productivity 🛌👀\nΓιατί κόκκινο πράσινο αχρωματοψία άτομα είναι πιο συχνές?\nΚανονικά η αχρωματοψία είναι μια γενετική πάθηση.\nΤο πράσινο, μπλε και κόκκινο χρώμα τύφλωση είναι συνήθως περάσει κάτω από τους γονείς.\nΤο γονίδιο που είναι υπεύθυνο για την κατάσταση μεταφέρεται στο χρωμόσωμα Χ και αυτό είναι οι λόγοι για τους οποίους πολλοί περισσότεροι άνδρες επηρεάζονται από αυτό το πρόβλημα, όπως σε σύγκριση με τις γυναίκες.\nΥπάρχουν πολλοί λόγοι για αυτό το πρόβλημα.\nΥπάρχουν μερικά ενδιαφέροντα γεγονότα από τα οποία οι άνθρωποι δεν είναι πλήρως εξοικειωμένοι, αυτά είναι τα εξής:\nΗ αχρωματοψία δεν είναι τυφλή φύλων, στην πραγματικότητα είναι πολύ πιο συχνή στους άνδρες. Το πρόβλημα επηρεάζει 1 σε καθε 12 άνδρες σε αυτή τη χώρα.\nΣτη σωστή γεγονότα αχρωματοψία, οι άνθρωποι είναι αχρωματοψία μόνο αν δουν μόνο γκρι και μαύρο αποχρώσεις. Αυτό είναι όμως πολύ σπάνια στην πραγματικότητα. Η πιο κοινή κατάσταση κατάσταση αχρωματοψία είναι η ανεπάρκεια αντίληψη των χρωμάτων. Σε αυτή την κατάσταση, τα πράσινα και τα κόκκινα να δείτε σύγχυση.\nΚυρίως αυτό το πρόβλημα είναι κληρονομική. Είναι συνήθως περνούν από τη μητέρα στο γιο στις 23 χρωμόσωμα. Αν και, μπορεί επίσης να προκληθεί από διαφορετικές ασθένειες των ματιών, αμφιβληστροειδούς βλάβη ή τη γήρανση.\nΟι γάτες, κουνέλια, και τα σκυλιά βλέπουν τα πράγματα ως επί το πλείστον σε γκρι χρώμα. Αφ 'ετέρου, οι πίθηκοι έχουν ισχυρή αντίληψη των χρωμάτων, ενώ οι πεταλούδες και οι μέλισσες έχουν μεγαλύτερη όραμα και μπορεί να δει τα χρώματα με σαφήνεια ποια ανθρώπινα όντα δεν μπορούν καν να δουν.\nΚανονικά τα αποτελέσματα της ανεπάρκειας αντίληψη των χρωμάτων μπορεί να είναι μαλακό, μέτρια ή αδίστακτο ανάλογα με την ανεπάρκεια.\nΑν κάποιος πάσχει από κληρονομική τύφλωση χρώμα τότε η κατάστασή τους θα παραμείνει η ίδια σε όλη τη διάρκεια της ζωής τους, δεν θα πάρει καθόλου υγιέστερο ή χειρότερα.\nΓιατί το κόκκινο-πράσινο αχρωματοψία\nΓενικά, υπάρχουν τρεις τύποι κυττάρων κώνου και κάθε είδος έχει διαφορετική ευαισθησία και συμπόνια για μήκη κύματος δέσμης.\nΈνα είδος κώνου αντιλαμβάνεται μπλε φως, ενώ ένα άλλο αντιλαμβάνεται το πράσινο και το τρίτο αντιλαμβάνεται κόκκινη απόχρωση.\nΌταν κάποιος κοιτάζει ένα αντικείμενο, το φως εισέρχεται στο μάτι τους και διεγείρει τα κύτταρα κώνου.\nΟ εγκέφαλος στην κατάσταση αυτή ερμηνεύει τα σήματα από τα κύτταρα κώνους έτσι ώστε μπορεί κανείς να δει εύκολα το χρώμα του στοιχείου.\nΤο πράσινο, μπλε και κόκκινο κώνους εργαστούμε όλοι μαζί για να μπορέσουν οι άνθρωποι να δουν όλο το φάσμα των αποχρώσεων.\nΓια παράδειγμα, σε περίπτωση που οι μπλε και κόκκινο κώνους προσομοίωση με έναν ορισμένο τρόπο, τότε θα δείτε το πορφυρό χρώμα.\nΜπορούμε να καταλάβουμε ότι είστε κουρασμένοι είναι μια αχρωματοψία και θέλετε να δείτε τα χρώματα ακριβώς όπως τα φυσιολογικά άτομα.\nΑυτός είναι ο λόγος που έχουμε για σας το Οραμα. Use the software to see colors just like any normal individual.\nΟι ακριβείς φυσικές αιτίες της αχρωματοψίας είναι ακόμη ερευνάται, αλλά υποτίθεται ότι το χρώμα τύφλωση είναι ως επί το πλείστον προκαλούνται από ελαττωματική κώνους ή μερικές φορές από ένα λάθος στο μονοπάτι από τον κώνο προς τον εγκέφαλο.\nΤα άτομα με συνήθη όραση χρώμα έχουν και οι τρεις τύποι κώνου ή πορείες λειτουργεί σωστά, αλλά αχρωματοψία λαμβάνει χώρα όταν ένα ή περισσότερα από ένα είδη κώνου είναι εκτός λειτουργίας.\nΓια παράδειγμα, σε περίπτωση που η κόκκινη κώνος έχει υποστεί βλάβη, τότε δεν θα είναι σε θέση να δουν τα χρώματα που περιέχουν κόκκινο αποχρώσεις αισθητά.\nΟι περισσότεροι από τους ανθρώπους με αχρωματοψία δεν μπορεί να διακρίνει τις οριστικές αποχρώσεις του πράσινου και του κόκκινου χρώματος.\nΔοκιμάστε Όραμα αχρωματοψία δοκιμή. Μπορείτε να μάθετε αν είστε αχρωματοψία ή όχι.


ΤΟ ΔΙΚΑΙΩΜΑ ΤΗΣ ΠΡΟΣΩΠΙΚΟΤΗΤΑΣ ΤΟΥ ΕΡΓΑΖΟΜΕΝΟΥ | Νομική Βιβλιοθήκη\nΚωδικός Προϊόντος : 16406\nΣυμβολή στο Δίκαιο της Εκμετάλλευσης\nΣτην παρούσα μονογραφία «Το Δικαίωμα της Προσωπικότητας του Εργαζομένου» αναλύονται όλες οι επιμέρους εκφάνσεις του σχετικού δικαιώματος των μισθωτών, όπως αυτό αναπτύσσεται και εξελίσσεται μέσα στον εργασιακό χώρο. Στο πρώτο μέρος, ο συγγραφέας παρουσιάζει το πλέγμα των συνταγματικών διατάξεων που αφορούν το πρόσωπο των μισθωτών και στη συνέχεια, παραθέτει τις πηγές του Εργατικού Δικαίου, με έμφαση στην προστασία της προσωπικότητας του εργαζομένου. Αναλύεται, επίσης, η σχέση της προσωπικότητας του εργαζομένου και της λειτουργίας της εκμετάλλευσης, ενώ ιδιαίτερη έμφαση δίνεται στην ανάγκη προστασίας των προσωπικών δεδομένων των εργαζομένων. Στο δεύτερο μέρος, διερευνώνται συνήθεις περιπτώσεις προσβολής της προσωπικότητας του εργαζομένου και εξετάζεται η ένταξη της προσωπικότητας στην εκμετάλλευση με σύγχρονες τεχνολογικές μεθόδους παραγωγής και ελέγχου και εποπτείας της εργασίας και τα ζητήματα που έχουν ανακύψει σχετικά. Τέλος, ο συγγραφέας αξιολογεί τα πορίσματα της έρευνας και δίδει το περίγραμμα του δικαιώματος της προσωπικότητας του εργαζομένου σε διάφορες περιπτώσεις που έχουν πρακτική σημασία. Η σύζευξη της αντιπροσωπευτικότερης ελληνικής και ξενόγλωσσης βιβλιογραφίας και αρθρογραφίας με τις πλούσιες νομολογιακές αναφορές καθιστούν την παρούσα έκδοση ένα χρήσιμο και πρακτικό βοήθημα για κάθε ενασχολούμενο με το εργατικό δίκαιο και συγκεκριμένα με ζητήματα που άπτονται της προστασίας της προσωπικότητας των εργαζομένων.\nΛίγα Λόγια Σελ. VII\nΙ. Σύνταγμα και Εργατικό Δίκαιο\n1. Βάσεις οικονομικής λειτουργίας της κοινωνίας στο Σύνταγμα Σελ. 7\n2. Συνταγματικός ανθρωποκεντρισμός Σελ. 11\n3. Αρχή του κοινωνικού κράτους δίκαιου Σελ. 16\n4. Εφαρμογή συνταγματικών ρυθμίσεων στις εργασιακές σχέσεις Σελ. 33\n5. Η προστασία της προσωπικότητας του εργαζομένου στο πρωτογενές ενωσιακό δίκαιο Σελ. 37\n6. Ενδιάμεσο συμπέρασμα Σελ. 37\nII. Τα ιδιαίτερα στοιχεία του Εργατικού Δικαίου\n1. Η εκδήλωση της προστασίας στην εξαρτημένη εργασία Σελ. 39\n2. Το Συλλογικό Εργατικό Δίκαιο Σελ. 40\n3. Η προστατευτική εργατική νομοθεσία Σελ. 44\n4. Το στοιχείο του χρόνου στην εργασιακή σχέση Σελ. 48\n5. Κατώτατος μισθός Σελ. 50\n6. Η φύση της εργασίας Σελ. 51\n7. Ιδιαίτερες εκδηλώσεις θεσμικής προστασίας Σελ. 53\nα) Οι άδειες Σελ. 53\nβ) Τα χρονικά όρια εργασίας Σελ. 56\n8. Το ηθικό δικαίωμα των μισθωτών στη δική τους παραγωγή Σελ. 61\n9. Κοινωνική ιδιωτική αυτονομία και μορφές παραγωγής εργασιακού αποτελέσματος Σελ. 64\n10. Ενδιάμεσο συμπέρασμα Σελ. 67\nΙΙI. Συνθετικά στοιχεία της προσωπικότητας του εργαζομένου\n1. Η παραδοσιακή αντίληψη Σελ. 69\n2. Αυτοπροσδιορισμός και ελευθερία γνώμης Σελ. 76\n3. Η προσωπικότητα μέσα από την εξέλιξη της τεχνολογίας και της πληροφορικής Σελ. 79\n4. Τα προσωπικά δεδομένα ως στοιχείο της προσωπικότητας Σελ. 81\nα) Διαβάθμιση των προσωπικών δεδομένων Σελ. 85\nβ) Πληροφοριακός αυτοκαθορισμός Σελ. 89\nγ) Η επεξεργασία προσωπικών δεδομένων Σελ. 90\nδ) Η Οδηγία 115/2001 της ΑΠΔΠΧ Σελ. 95\nε) Ο Κανονισμός 679/2016 Σελ. 96\nστ) Σταχυολόγηση Σελ. 98\n5. Ενδιάμεσο συμπέρασμα Σελ. 100\nΙV. Η προσωπικότητα του εργαζομένου στην εκμετάλλευση\n1. Η θεμελιώδης συσχέτιση των μερών της έννομης σχέσης Σελ. 102\n2. Η συγκεκριμενοποίηση Σελ. 105\nα) Ένταξη στην εκμετάλλευση Σελ. 106\nβ) Το διευθυντικό δικαίωμα Σελ. 107\nγ) Η υποχρέωση δημιουργίας ανθρώπινων συνθηκών εργασίας Σελ. 113\nδ) Υποχρεώσεις καλόπιστης συμπεριφοράς στη σχέση εργασίας Σελ. 116\nε) Το καθήκον προνοίας ως εκδήλωση σεβασμού της προσωπικότητας υπό το πρίσμα της εξάρτησης Σελ. 122\nστ) Υποχρέωση καλόπιστης συμπεριφοράς και διευθυντικό δικαίωμα του εργοδότη Σελ. 125\nζ) Περιορισμοί στις μετακινήσεις και στη μετάθεση ενόψει των ιδιαίτερων περιστάσεων που συντρέχουν στο πρόσωπο του μισθωτού Σελ. 127\n3. Κανονιστικός περιορισμός της ιδιωτικής αυτονομίας Σελ. 130\n4. Επίδραση της προσωπικότητας του εργαζομένου στη λειτουργία της εργασιακής σχέσης Σελ. 132\n5. Συλλογική διαμόρφωση όρων εργασίας στην επιχείρηση Σελ. 133\n6. Θεσμική προστασία με θεσμοθέτηση μηχανισμών υλοποίησης μέτρων υγιεινής και ασφάλειας Σελ. 135\n7. Η εκμετάλλευση ως χώρος απαλλαγμένος από διακρίσεις Σελ. 141\n8. Η αρχή της ίσης μεταχείρισης ως ιδιαίτερη εκδήλωση της προστασίας της προσωπικότητας Σελ. 148\n9. Ιεραρχική εξέλιξη και προσωπικότητα Σελ. 158\n10. Πειθαρχικό δίκαιο Σελ. 162\n11. Κανονιστική συμμόρφωση (Compliance) και διευθυντικό δικαίωμα Σελ. 164\n12. Ενδιάμεσο συμπέρασμα Σελ. 168\nV. Δίκαιο της καταγγελίας ως ειδικότερη θεσμική εκδήλωση προστασίας της προσωπικότητας του εργαζομένου\n1. Η προστασία από την απόλυση Σελ. 170\n2. Αιτία και έννομη συνέπεια της καταγγελίας Σελ. 171\n3. Προστασία της θέσης εργασίας Σελ. 176\n4. Διάσωση της θέσης εργασίας με την εφαρμογή της αρχής του εσχάτου μέσου Σελ. 181\n5. Προσβλητική της προσωπικότητας καταγγελία Σελ. 183\n6. Το δίκαιο της καταγγελίας ως δίκαιο προστασίας της προσωπικότητας Σελ. 185\n7. Οι ομαδικές απολύσεις Σελ. 186\n8. Ενδιάμεσο συμπέρασμα Σελ. 188\nVΙ. Τρόποι προστασίας Σελ. 190\n1. Γενική προστασία Σελ. 191\n2. Χρηματική ικανοποίηση για ηθική βλάβη Σελ. 192\n3. Ειδική προστασία προσωπικών δεδομένων Σελ. 195\n4. Ειδική προστασία επί παραβίασης της αρχής της ίσης μεταχείρισης και επί δυσμενών διακρίσεων Σελ. 196\n5. Άλλοι τρόποι προστασίας Σελ. 198\nα) Η επίσχεση εργασίας Σελ. 198\nβ) Λύση της σύμβασης εις βάρος του εργοδότη Σελ. 202\n6. Ζητήματα δικονομικής προστασίας της προσωπικότητας του μισθωτού Σελ. 204\nα) Αντιστροφή του βάρους της απόδειξης Σελ. 205\nβ) Αποδεικτικά μέσα Σελ. 208\nγ) Εκπροσώπηση από φορείς προστασίας συμφερόντων Σελ. 214\nδ) Λοιπές κυρώσεις ποινικές και διοικητικές Σελ. 214\n7. Συλλογική προστασία Σελ. 215\n8. Ενδιάμεσο συμπέρασμα - Εκφάνσεις του δικαιώματος της προσωπικότητας του εργαζομένου Σελ. 219\n1. Αξίωση πρόσληψης του μισθωτού Σελ. 223\n2. Προσυμβατικό στάδιο Σελ. 226\nα) Υποχρεώσεις διαφώτισης και ενημέρωσης Σελ. 227\nβ) Δικαίωμα στο ψέμα Σελ. 230\nγ) Η πλάνη του εργοδότη σε σχέση με το πρόσωπο και τις ιδιότητες του μισθωτού Σελ. 232\nδ) Προστασία προσωπικών δεδομένων κατά την πρόσληψη Σελ. 236\nε) Το δικαίωμα στη λήθη Σελ. 237\nστ) Ελαττωμένη υγεία - αναπηρία Σελ. 239\n3. Αξίωση απασχόλησης του μισθωτού Σελ. 243\n4. Μορφές προσβολής της προσωπικότητας του μισθωτού κατά τη διάρκεια της εργασιακής σχέσης Σελ. 248\nα) Περιπτώσεις ευθείας προσβολής Σελ. 248\nβ) Ο μισθωτός αποδέκτης εχθρικής ή ενοχλητικής συμπεριφοράς, προσβολών και έντονης σωματικής καταπόνησης Σελ. 251\nγ) Προστασία του ηθικού και ψυχικού κόσμου του μισθωτού Σελ. 252\nδ) Η παρενόχληση Σελ. 254\nε) Σεξουαλική παρενόχληση Σελ. 258\n5. Ενδιάμεσο συμπέρασμα Σελ. 262\nΙΙ. Οργάνωση και λειτουργία της εκμεταλλεύσεως Σελ. 264\n1. Εξωτερική εμφάνιση Σελ. 266\nα) Εμφάνιση εκτός εργασίας Σελ. 267\nβ) Εμφάνιση εντός της σχέσης εργασίας Σελ. 267\nαα) Στολές εργασίας Σελ. 268\nββ) Κώδικες εμφάνισης (dress code) Σελ. 270\nγγ) Εξωτερικά χαρακτηριστικά προσώπου Σελ. 271\nδδ) Παχυσαρκία Σελ. 273\nεε) Υποχρέωση διατήρησης σωματικού βάρους Σελ. 273\nστστ) Οργάνωση του ιδιαίτερου χώρου εργασίας από το μισθωτό Σελ. 274\nγ) Εξωτερικά σύμβολα εκδήλωσης θρησκευτικής ταυτότητας - Η «μαντίλα» Σελ. 275\nδ) Γλωσσικά ζητήματα Σελ. 287\n2. Συμπεριφορά εκτός εργασίας Σελ. 288\nα) Ρήτρες προσωπικής ζωής Σελ. 288\nβ) Πολιτική δραστηριότητα των μισθωτών Σελ. 291\nγ) Αθλητικές δραστηριότητες Σελ. 293\nδ) Απαγόρευση δραστηριοτήτων που επηρεάζουν την εργασία καθαυτή Σελ. 295\nε) Λοιποί περιορισμοί ελεύθερης ανάπτυξης της προσωπικότητας λόγω της εργασίας Σελ. 295\nστ) Υπερχρέωση μισθωτών Σελ. 298\n3. Ρύθμιση της συμπεριφοράς του εργαζομένου στον χώρο εργασίας Σελ. 300\nα) Συμπεριφορά του μισθωτού προς πελάτες του εργοδότη Σελ. 300\nβ) Το κάπνισμα Σελ. 301\nγ) Λοιπές απαγορεύσεις Σελ. 302\n4. Ελευθερία έκφρασης στον χώρο εργασίας Σελ. 303\nα) Εργασιακό περιβάλλον και ελευθερία γνώμης Σελ. 303\nβ) Εξωτερίκευση γνώμης σε περιπτώσεις παραβατικής συμπεριφοράς εκ μέρους του εργοδότη Σελ. 307\nγ) Ιδεολογικές αντιλήψεις, πολιτικές απόψεις, θρησκευτικές πεποιθήσεις του μισθωτού και λειτουργία της εκμετάλλευσης Σελ. 312\n5. Τεχνολογική εξέλιξη και εργοδοτικός έλεγχος Σελ. 315\nα) Επικοινωνία κατά τη διάρκεια της εργασίας με τηλεφωνικές κλήσεις Σελ. 317\nβ) Επικοινωνία κατά τη διάρκεια της εργασίας με χρήση διαδικτύου (internet) Σελ. 320\nγ) Ταυτοποίηση μέσω ραδιοσυχνοτήτων Σελ. 323\n6. Μέτρα ελέγχου του μισθωτού: παραδοσιακά – τεχνολογικά προηγμένα Σελ. 324\nα) Έλεγχος χρόνου προσέλευσης - αποχώρησης Σελ. 325\nβ) Σωματικός έλεγχος Σελ. 327\nγ) Τεχνολογικός έλεγχος: με βιντεοεπιτήρηση Σελ. 328\nδ) Με σύστημα προσδιορισμού γεωγραφικής θέσης (GPS) Σελ. 339\nε) Παρακολούθηση των τηλεφωνικών συνδιαλέξεων, της ηλεκτρονικής αλληλογραφίας και του υπολογιστή του μισθωτού Σελ. 342\nαα) Επικοινωνία κατά τη διάρκεια της εργασίας Σελ. 342\nββ) Ηλεκτρονικός υπολογιστής Σελ. 344\nστ) Παρακολούθηση με ντετέκτιβ Σελ. 348\nζ) Βιομετρικός έλεγχος Σελ. 348\nη) Ιατρικά δεδομένα (έλεγχος, εξετάσεις, αιμοληψία) Σελ. 354\nθ) Ψυχολογικός έλεγχος (η περίπτωση της Germanwings) Σελ. 360\nι) Δικαίωμα πρόσβασης στον προσωπικό φάκελο του μισθωτού Σελ. 362\nαα) Από τον ίδιο Σελ. 362\nββ) Από τρίτους Σελ. 363\nια) Σελίδες κοινωνικής δικτύωσης Σελ. 364\nιβ) Σελίδες κοινωνικής δικτύωσης και συνδικαλιστική δράση Σελ. 367\n7. Ενδιάμεσο συμπέρασμα Σελ. 367\nΕπίμετρο Σελ. 369\nΒιβλιογραφία Ελληνική Σελ. 373\nΒιβλιογραφία Ξενόγλωσση Σελ. 398\nΑλφαβητικό Ευρετήριο Σελ. 401


Αξίζουμε μια καλύτερη Πάτρα\nΒρίσκεστε σε:Αρχική»Απόψεις»Αξίζουμε μια καλύτερη Πάτρα\nΗ είδηση ήρθε από το Αθηναϊκό Πρακτορείο Ειδήσεων. Και είναι από αυτές που σε ρίχνουν σε βαθιά μελαγχολία γα την πόλη σου. Ειδικά αν ξέρεις ότι η Πάτρα μπορούσε να πρωτοστατεί σε κάτι τέτοιο αλλά άφησε την ευκαιρία γιατί δεν ταίριαζε με την ιδεολογία της κομμουνιστικής Δημοτικής Αρχής.\nΣύμφωνα λοιπόν με το ΑΠΕ τα Τρίκαλα, η πρώτη «έξυπνη πόλη» της Ελλάδας όπως έχει χαρακτηριστεί από το διεθνή Τύπο, συνεχίζει να πρωτοπορεί και να ενσωματώνει νέες τεχνολογίες και δράσεις προς όφελος των κατοίκων της. Εξάλλου, είναι γνωστό ότι η πόλη χάρη στην τεχνολογία έχει βελτιώσει τις υπηρεσίες προς τους δημότες, έχει αυξήσει τη διαφάνεια και την αποτελεσματικότητα του Δήμου Τρικκαίων.\nΜετά το «λεωφορείο χωρίς οδηγό», ο Δήμος Τρικκαίων θέτει σε κυκλοφορία σε αστικό περιβάλλον πέντε ηλεκτροκίνητα οχήματα, τα οποία θα μπορούν να χρησιμοποιούν οι κάτοικοι, αλλά και οι επισκέπτες της πόλης. Ήδη, παρουσιάστηκαν τα δύο από αυτά, τα οποία κατασκευάστηκαν στο πλαίσιο του ευρωπαϊκού προγράμματος ELVITEN, το οποίο υλοποιεί η «e-trikala ΑΕ» με το ΕΠΙΣΕΥ (Ερευνητικό Πανεπιστημιακό Ινστιτούτο Συστημάτων Επικοινωνιών και Υπολογιστών του Εθνικού Μετσόβιου Πολυτεχνείου).\nΚι όμως τα Τρίκαλα είχαν επιλεγεί μαζί με την Πάτρα στο πλαίσιο ευρωπαϊκού προγράμματος για την υλοποίηση δικτύου 5G. Ωστόσο η αρνητική στάση της Δημοτικής Αρχής μπλόκαρε την εξέλιξη του προγράμματος.\nΔεν η πρώτη, ούτε η τελευταία αντιαναπτυξιακή «δράση» της Δημοτικής παράταξης του ΚΚΕ στην Πάτρα.\nΚι όμως, συνεχώς βλέπουμε να μας αφήνουν πίσω πόλεις χωρίς τα μεγάλα συγκριτικά πλεονεκτήματα της Αχαϊκής Πρωτεύουσας, με βουνό, θάλασσα, εγγύτητα στην εθνική πρωτεύουσα, πύλη προς την Ιταλία, κοντά σε καλοκαιρινούς και χειμερινούς προορισμούς, αρχαιολογικούς χώρους και ένα αξιοθαύμαστο Μουσείο που δυστυχώς «αραχνιάζει», με το διεθνώς αναγνωρισμένο καρναβάλι, με πόλο έλξης για θρησκευτικό τουρισμό τον εμβληματικό Ι.Ν. του Αγίου Ανδρέου, με ένα Πανεπιστήμιο με διεθνή ακτινοβολία και τόσα άλλα.\nΔυστυχώς η πόλη παρέμεινε στη λογική της μίζερης διαχείρισης και της αναζήτησης «ελεημοσύνης» από το κεντρικό κράτος.\nΗ παράταξή μας «Πρωτεύουσα Ξανά», έρχεται όχι για να διεκδικήσει αλλά για να δημιουργήσει τις συνθήκες ενός καλύτερου, πιο ελπιδοφόρου μέλλοντος για εμάς και τις επόμενες γενιές.\nΔεν είναι δύσκολο. Αρκεί σε πρώτη φάση να μην «κλωτσάμε» τη ανάπτυξη (που φέρνει θέσεις εργασίας) επειδή δεν ταιριάζει στην κομματική μας κουλτούρα!\n*Ο Γιώργος Καρβουνιάρης είναι υποψήφιος Δημοτικής Σύμβουλος με την παράταξη του Γρηγόρη Αλεξόπουλου, «Πρωτεύουσα ξανά».\nΠροηγούμενο άρθροΠερί διεκδίκησης των γερμανικών αποζημιώσεων\nΕπόμενο άρθρο Ο Αριστείδης Βάτσιος σφυρίζει το ματς Παναχαϊκή – Ηρόδοτος


Οδοιπορικό της 5ης αποστολής των Γιατρών Καρδιάς στη Σιέρα Λεόνε\nΤην Κυριακή, 7.11.2010, τετραμελής ομάδα της Οργάνωσης αναχώρησε για την πρωτεύουσα της δυτικο-αφρικανικής χώρας Σιέρα Λεόνε Freetown, μέσω Βρυξελλών. Σκοπός της αποστολής ήταν η προσφορά ιατρικών υπηρεσιών σε κατοίκους απομακρυσμένων και δυσπρόσιτων αγροτικών περιοχών, στις οποίες η περίθαλψη ασθενών ήταν πλημμελής είτε ανύπαρκτη λόγω ελλείψεως ιατρικών κέντρων, νοσηλευτικού προσωπικού η/και φαρμάκων.\nΤην αποστολή είχε οργανώσει ο εκπρόσωπος των τοπικών αρχών Abdul Fofana, ο οποίος είχε επιλέξει τις περιοχές στις οποίες η ομάδα θα προσέφερε τις υπηρεσίες της.\nΤα μέλη της αποστολής υποδέχτηκε στο αεροδρόμιο εκπρόσωπος του Abdul Fofana, ο οποίος είχε φροντίσει να έχουν εκδοθεί και να είναι διαθέσιμα όλα τα απαραίτητα έγγραφα για τον εκτελωνισμό, την άδεια εξάσκησης ιατρικής και χορήγησης φαρμάκων στη χώρα.\nΣτις 9/11 τα μέλη της αποστολής κατευθύνθηκαν οδικώς προς την περιοχή Tonkoliki που απέχει 400 περίπου χιλιόμετρα από την πρωτεύουσα με αυτοκίνητο τζιπ, το οποίο είχε παραχωρηθεί από ένα τοπικό βουλευτή για την αποκλειστική χρήση των γιατρών για όλη την διάρκεια της αποστολής.\nΗ ομάδα εγκαταστάθηκε σε οίκημα φιλοξενίας επισκεπτών στο χωριό Yele από το οποίο καθημερινά ξεκινούσαν οι γιατροί για τους τόπους εργασίας.\nΑπό 10-11 έως 14-11 παρασχέθηκε ιατροφαρμακευτική περίθαλψη σε κατοίκους των χωριών Manono, Yeben, Marak, Patifu Mayeroh και Mafay. Οι κάτοικοι των χωριών αυτών είχαν ειδοποιηθεί για την άφιξη των γιατρών και πλήθη ασθενών προσέρχονταν για να εξεταστούν από μεγάλες αποστάσεις. Πριν την έναρξη των εργασιών, οι τοπικοί παράγοντες απηύθυναν ενημερωτική ομιλία για την χώρα προέλευσης των εθελοντών, για την ανθρωπιστική οργάνωση που προσέφερε τις υπηρεσίες της με προσωπικά της έξοδα, χρησιμοποιώντας τα καλύτερα φάρμακα τα οποία είχαν δωρίσει Έλληνες για τους αδελφούς τους της Αφρικής. Επίσης έδιναν οδηγίες για την συμμόρφωση λήψης των φαρμάκων σύμφωνα με τις οδηγίες των γιατρών.\nΗ καθημερινή διαδρομή προς τα χωριά ήταν διάρκειας 1-1.5 ωρών σε δύσκολες συνθήκες λόγω της κατάστασης του δρόμου από τις βροχές. Την πρώτη ημέρα η ομάδα διέσχισε ένα ποταμό με πρωτόγονη χειροκίνητη σχεδία, με συμμετοχή των επιβαινόντων. Εντύπωση προκάλεσε η θερμή υποδοχή της ομάδας από τους κατοίκους των περιοχών της διαδρομής προς τους τόπους εργασίας.\nΣυχνά προβλήματα υγείας ήταν : ελονοσία, παρασιτώσεις, φυματίωση, γαστρίτιδα, γαστρεντερίτιδα, βρογχίτιδα, προβλήματα οφθαλμών, λοιμώξεις ουροποιογεννητικού, οσφυαλγία, επιληψία, τραύματα, δερματίτιδες κ.λπ. Διατέθηκε γάλα σε καχεκτικά βρέφη.\nΤα μέλη της αποστολής επιθυμούν να εκφράσουν τις θερμές τους ευχαριστίες προς τον οργανωτή της αποστολής βουλευτή David Conteh, ο οποίος διέθεσε τζιπ για τις μετακινήσεις της ομάδας. Ευχαριστίες, επίσης, εκφράζονται και προς τη σύζυγο του Abdul Fofana Κα Samira, η οποία φρόντιζε ώστε καθημερινά να υπάρχει για τα μέλη της αποστολής τοπικό φαγητό και φρούτα.\nΗ ομάδα αναχώρησε για την Ελλάδα στις 15-11 και αφίχθηκε στην Αθήνα στις 16-11-2010.


Εμφάνιση άρθρων βάσει ετικέτας: μεταγραφική ενίσχυση - Sport365.gr\nΤρίτη, 19 Σεπτέμβριος 2017 23:44\nΟι επαφές της Μαύρης Θύελλας για την μεταγραφική ενίσχυση φαίνεται πως καταλήγουν σε συμφωνίες και όπως αναφέρουν οι πληροφορίες του “sport365.gr” είναι θέμα ωρών η οριστικοποίηση δυο μεταγραφών!\nΗ πρώτη περίπτωση έχει να κάνει με έμπειρο τερματοφύλακα και η δεύτερη με επιθετικό.\nΟ γκολκήπερ έχει καταγράψει πολλές... ώρες πτήσεων με ομάδες της Super League. Μακεδόνας στην καταγωγή, αποτελεί σίγουρη και δοκιμασμένη επιλογή για τον “άσο”.\nΟ επιθετικός με τον οποίο μιλάει η Καλαμάτα, είναι από την Ιβηρική χερσόνησο και πέρυσι αγωνίστηκε σε ομάδα της Super League. Και με τους δυο ποδοσφαιριστές οι επαφές βρίσκονται σε προχωρημένο επίπεδο και εκτός απροόπτου αμφότεροι θα φορέσουν τα μελανόλευκα.\nΧωρίς Ζαχαρόπουλο στην Αμαλιάδα\nΣτο αγωνιστικό κομμάτι, οι μελανόλευκοι θα δώσουν την Τετάρτη (20/9, 17:00) στην Αμαλιάδα το πιο δυνατό τεστ προετοιμασίας απέναντι στον τοπικό Αστέρα. Ο Νίκος Ζαλίκας θα έχει την ευκαιρία να κάνει τις δοκιμές του απέναντι σε μια ομάδα η οποία θεωρείται πλήρης και εκ των φαβορί για την άνοδο. Και οι Αμαλιαδαίοι πάντως “ψάχνονται” όπως τονίζει ο Τίμος Καβάκας ενώ στο τελευταίο φιλικό με την Βάρδα κέρδισαν με ανατροπή 2-1 στο δεύτερο ημίχρονο.\nΟ Ζαλίκας θα έχει όλους τους παίκτες στην διάθεσή του πλην του Μιχάλη Ζαχαρόπουλου ο οποίος έχει ενοχλήσεις από το ματς Κυπέλλου με τον Ολυμπιακό Καλ. και θα προφυλαχθεί.\nΠαρασκευή, 08 Σεπτέμβριος 2017 20:29\nΠήρε Κροάτη και Σουηδό ο Παναρκαδικός\nΤην απόκτηση του Κροάτη τερματοφύλακα Άλεξ Χότζιτς και του Σουηδού επιθετικού Έλντιν Λουγκόντζια ανακοίνωσε η διοίκηση του Παναρκαδικού ενόψει της νέας αγωνιστικής χρονιάς.Η ανακοίνωση των αρκάδων αναφέρει:\n«Η Διοίκηση του ΠΑΝΑΡΚΑΔΙΚΟΥ Α.Ο. ΤΡΙΠΟΛΗΣ ανακοινώνει την έναρξη της συνεργασίας με τους ποδοσφαιριστές Alen Saric-Hodzic και Eldin Lugonja.\nΟ Κροάτης Saric-Hodzic είναι 20 ετών, αγωνίζεται στην θέση του τερματοφύλακα ξεκίνησε την καριέρα του στις ακαδημίες της Imotski, εν συνεχεία αγωνίστηκε στην κροατική BSK Zmaj Blato και την περασμένη σεζόν αποτέλεσε μέλος της βελγικής Royal Mouscron.\nΟ Σουηδός Eldin Lugonja είναι 19 ετών, αγωνίζεται ως κεντρικός επιθετικός και αποκτήθηκε από την σουηδική Atvidabergs FF u-20, όντας ο κορυφαίος της σκόρερ σε επίπεδο ακαδημιών.\nΤους καλωσορίζουμε στην οικογένεια του ΠΑΝΑΡΚΑΔΙΚΟΥ και τους ευχόμαστε υγεία και εκπλήρωση όλων των στόχων τους.»\nΠέμπτη, 31 Αύγουστος 2017 20:08\nΜαύρη Θύελλα: Στα μελανόλευκα ο πρώην “ενωσίτης” Νίκος Κουρρέλας!\nΟ 24χρονος (γενν. 22/4/1993) άσος αποτελεί την 8η μεταγραφή της Καλαμάτας η οποία προχωρά με σταθερά και σίγουρα βήματα τον σχεδιασμό της νέας σεζόν. Ο ποδοσφαιριστής βρέθηκε την Πέμπτη το απόγευμα στην Μεσσηνιακή πρωτεύουσα, συναντήθηκε και τα βρήκε σε όλα με τους ανθρώπους της Καλαμάτας και έτσι απομένουν μόνο τα τυπικά για την ολοκλήρωση της συμφωνίας.\nΜάλιστα, έκανε και την πρώτη του προπόνηση, χαλάρωμα, ουσιαστικά, ενώ δεν αποκλείεται να είναι στην αποστολή για το αυριανό φιλικό στην Πύλο με τον Τσικλητήρα.\nΑκολούθησε η ΑΕΚ την περίοδο 2012-13, όπου αγωνίστηκε συνολικά σε 5 παιχνίδια, αλλά είχε την ατυχία να πέσει στη «μαύρη» χρονιά του υποβιβασμού στη Γ' Εθνική.\nΚυριακή, 27 Αύγουστος 2017 11:36\nΤσικλητήρας Πύλου: Νέο απόκτημα ο Αρτούρος Αμπραχαμιάν\nΈναν Θρακιώτη αμυντικό βάζει στην μηχανή του ο Τσικλητήρας Πύλου καθώς σύμφωνα με πληροφορίες, ήρθε σε συμφωνία με τον Αρθούρο Αμπραχαμιάν!\nΠρόκειται για 22χρονο δεξιό αμυντικό ο οποίος στο πρώτο μισό του περυσινού πρωταθλήματος αγωνίστηκε στον Αιολικό.\nΟ Αμπραχαμιάν, ο οποίος αποτελεί την έκτη μεταγραφή του Ολυμπιονίκη, αναδείχθηκε ποδοσφαιρικά στον Εθνικό Αλεξανδρούπολης και μάλιστα πριν τρία χρόνια είχε ψηφιστεί καλύτερος νέος αμυντικός στον 1ο όμιλο, ενώ έχει χριστεί διεθνής με την Εθνική Νέων (2011-13).\nΟ Τσικλητήρας θα πάρει μέρος σήμερα στο τουρνουά των Γαργαλιάνων που διοργανώνει ο Τέλος Άγρας και θα παίζει δυο ωραία ματς με τους γηπεδούχους του Αντώνη Μαυρέα και και τον ΑΟ Διαβολιτσίου.\nΣάββατο, 19 Αύγουστος 2017 21:30\nΜαύρη Θύελλα: “Κλεισμένος” διεθνής αφρικανός εξτρέμ!\n“Μαύρο βέλος” για την επίθεση ετοιμάζει η Καλαμάτα στο επόμενο μεταγραφικό της χτύπημα! Μετά τη συμφωνία με τον Πέτρο Καμινιώτη, ο οποίος αποτέλεσε την πέμπτη μεταγραφή, οι μελανόλευκοι είναι κοντά σε ένα ακόμη deal που πιστεύεται πως μπορεί να κάνει την διαφορά.\nΣύμφωνα με πληροφορίες του “sport365.gr”, οι άνθρωποι της Καλαμάτας βρίσκονται ένα βήμα από την συμφωνία με 26χρονο εξτρέμ από χώρα της Ανατολικής Αφρικής ο οποίος μάλιστα είναι διεθνής. Έχει αγωνιστεί στο παρελθόν στην χώρα μας καθώς ήρθε για λογαριασμό ομάδας Super League ενώ έχει φορέσει και φανέλα συλλόγου στην Football League.\nO ποδοσφαιριστής, θα βρεθεί τα προσεχή 24ωρα στην Καλαμάτα οπότε και αναμένεται να οριστικοποιηθεί η συμφωνία. Ο Αφρικανός πάντως δεν είναι ο μοναδικός ξένος με τον οποίο βρίσκονται σε επικοινωνία οι μελανόλευκοι καθώς υπάρχει ανοικτή γραμμή και με τουλάχιστον ακόμη έναν βραζιλιάνο.


Σαμπαουντίν Γιατάι: Η ζεστή αγκαλιά των Κυθήρων, οι «Καρυδιές» και η αθάνατη ελληνική κουζίνα - Kythera.News - Κυθηραϊκά Νέα\nΤετάρτη, 08 Δεκ 2021 - 14:03\nΑρχική ΑΦΙΕΡΩΜΑΤΑ Σαμπαουντίν Γιατάι: Η ζεστή αγκαλιά των Κυθήρων, οι «Καρυδιές» και η αθάνατη...\nΣαμπαουντίν Γιατάι: Η ζεστή αγκαλιά των Κυθήρων, οι «Καρυδιές» και η αθάνατη ελληνική κουζίνα\nΓια την ζωή του στα Κύθηρα μας μιλάει ο Σαμπαουντίν Γιατάι, ένα νέο παιδί που βρέθηκε πριν 10 χρόνια στο νησί της Αφροδίτης, με μοναδική αποσκευή τα όνειρά του. Στο βίντεο, αναφέρεται στο ξεκίνημά του, την δύσκολη ζωή στην Αλβανία, την ζεστασιά με την οποία τον περιέβαλαν τα Κύθηρα, το εστιατόριο "Καρυδιές" που άνοιξε τα τελευταία χρόνια στα Λογοθετιάνικα, την αγάπη του κόσμου για την ελληνική κουζίνα, την ανάγκη να μεγαλώσει η σεζόν στο νησί, καθώς και για τα σχέδιά του για το μέλλον.\nΉρθε στα Κύθηρα πριν 10 χρόνια. Σχεδόν κυνηγημένος από μια μοίρα που τον ανάγκασε να εγκαταλείψει το σχολείο και να αναζητήσει ένα διαφορετικό μέλλον από τα βιβλία που τόσο αγαπούσε.\nΚαι εδώ, στο νησί του έρωτα και της ευκαιρίας για μια νέα βιωματική εμπειρία, ολοκληρώθηκε. Ως άνθρωπος, ως επιχειρηματίας, ως πεπρωμένο. «Εδώ θα μείνω για πάντα, είναι πια η πατρίδα μου», μας λέει με έναν τόνο αφοπλιστικό και τα μάτια του λάμπουν.\nΟ Σαμπαουντίν Γιατάι, το 15χρονο Αλβανάκι που βρήκε καταφύγιο στο Τσιρίγο πριν 10 χρόνια, όντας κυνηγημένος από μια ζωή γεμάτη στερήσεις, είναι πια ένας πλήρως συνειδητοποιημένος νέος άνδρας. Και ικανοποιημένος στο έπακρο. Αυτήν την αίσθηση σου δίνει με την πρώτη ακόμα ματιά. Ήρεμος, μειλίχιος και πάντα χαμογελαστός, παίρνει ευχαρίστηση από το να σου μεταδίδει την εσωτερική του πληρότητα. Δεν το συναντάς πια αυτό στους ανθρώπους. Οι πάντες χτίζουν άμυνες, ορθώνοντας ιδιοσυγκρασίες ως τείχη προστασίας. Ή και επιβολής ακόμα. Ο δικός μας Μπάμπης (έτσι πια τον φωνάζουν όλοι) δεν έχει ανάγκη κάτι τέτοιο. Δεν ενδίδει σε ρόλους, αρκείται στην ζεστασιά με την οποία τον αγκάλιασε το νησί από την πρώτη κιόλας στιγμή, για να γράψει το σενάριο της ζωής του. Όπως το ονειρεύεται την κάθε στιγμή.\n«Οι άνθρωποι και ο καθαρός αέρας, αυτό είναι που πιο πολύ αγαπώ εδώ», μας λέει και η όψη του αντανακλά μια σπάνια εσωτερική πληρότητα.\nΠλήρης, μα συνάμα και αγωνιστής της ζωής, ένας άνθρωπος που αναζητά νέες προκλήσεις, που εξελίσσεται, που ονειρεύεται, που τολμά. Από τα χρόνια της οικοδομής στην εστίαση και ύστερα στο πρώτο του μαγαζί, τις “Καρυδιές” στα Λογοθετιάνικα. «Γιατί όχι και δεύτερο στο μέλλον», μας λέει. «Είτε αυτό είτε θα ασχοληθώ με διαμερίσματα», συμπληρώνει. Δεν δείχνει καθόλου να βιάζεται, μοιάζει να απολαμβάνει τη στιγμή στο μεδούλι. Όπως ένα καλό πιάτο φαΐ, σαν αυτά που σερβίρει. «Την ελληνική κουζίνα, αυτήν αποζητά ο κόσμος», τονίζει και δηλώνει αποφασισμένος να την υποστηρίξει με κάθε κόστος. Όπως φροντίζει να υποστηρίζει τον ντόπιο παραγωγό, τα προϊόντα του οποίου προτιμά για τα πιάτα του.\nΤα πάντα μιλούν για τα Κύθηρα στην ψυχή αυτού του παιδιού. Η κάθε του ανάσα, η κάθε του σκέψη, όλα του τα όνειρα. «Εδώ θα πεθάνω», λέει, με την αίσθηση της εκπλήρωσης. «Άλλωστε, όποιος πίνει νερό από την πηγή στην Αγία Πελαγία, δεν αφήνει ποτέ αυτόν τον τόπο, μας λέει η παράδοση», συμπληρώνει. Το μόνο που τον στενοχωρεί, είναι που φεύγουν οι νέοι από το νησί το αγαπημένο. Προβληματίζεται, η όψη του συννεφιάζει, σχεδόν απελπίζεται. «Πρέπει να μεγαλώσει η σεζόν παντού. Στην εστίαση, στον τουρισμό, παντού. Να κρατήσουμε τα νέα παιδιά, να προσελκύσουμε τον τουρίστα και τον χειμώνα, να μας μάθουν οι πάντες, παντού. Είναι καλό που το νησί διαφημίζεται περισσότερο τα τελευταία 3 χρόνια, αρκεί όμως αυτό;», αναρωτιέται και δείχνει πλήρως συνειδητοποιημένος για την εικόνα που εκπέμπουν τα Κύθηρα στον έξω κόσμο. Γιατί γνωρίζει πως αυτή η εικόνα αντανακλά την αφοσίωση στο μέσα μας, στις αρχές που διέπουν την ζωή μας. Και για τον Σαμπαουντίν, τον δικό μας Μπάμπη, η αρχή είναι πολύ βασικός παράγοντας για το τί θα ακολουθήσει. Γιατί το τέλος δεν έρχεται, παρά μόνο αφού ολοκληρώσεις ότι άρχισες. Κι όταν αυτό ξεκίνησε με μια ζεστή αγκαλιά που σου πρόσφερε ένας τόσο ευλογημένος τόπος, οι οιωνοί μόνο άριστοι μπορούν να αποδειχτούν για την συνέχεια. Ό,τι κι αν κάνεις στην ζωή σου.\nΟ «Ελληνικός Χώρος» στα Κύθηρα (ντοκιμαντέρ)\nΗ οικογένεια Χλέντζου μιλάει στο Kythera Family\nΗ Ιωάννα και ο Κώστας Καρύδης μιλούν στο Kythera Family


Κοσμος – Σελίδα 570 – Kliktv.gr\nHome / Κοσμος (Page 570)\nΠέθανε ο Τσαρλς Μάνσον\nΜία εβδομάδα αφότου εισήχθη στο νοσοκομείο λόγω της κρισιμότητας της κατάστασης της υγείας του, έφυγε από τη ζωή σε ηλικία 83 ετών ο Τσαρλς Μάνσον. Ο Αμερικανός κατά συρροή δολοφόνος Τσαρλς Μάνσον δολοφόνησε μεταξύ άλλων την ηθοποιό Σάρον Τέιτ το 1969.\nΤα τελευταία χρόνια, αντιμετώπιζε πολλά προβλήματα υγείας. Τον Ιανούαριο του 2017 είχε ξανανοσηλευτεί και πριν λίγες επέστρεψε. Μεταφέρθηκε εκεί από την Κρατική Φυλακή Corcoran.\nΟ Μάνσον, ένας από τους πιο διαβόητους δολοφόνους στις ΗΠΑ, βρίσκεται στη φυλακή εδώ και περισσότερα από 45 χρόνια. Τη δεκαετία του 1960 ο Μάνσον, πρώην κατάδικος, συγκέντρωσε στο σπίτι του στο Λος Άντζελες μια ομάδα ανθρώπων και σχημάτισε την οργάνωση «Οικογένεια Μάνσον», τα μέλη της οποίας έτρεφαν απόλυτη λατρεία προς το πρόσωπό του.\nΤο καλοκαίρι του 1969 ζήτησε από τις νεαρότερες ακολούθους του να δολοφονήσουν επτά ανθρώπους, στο πλαίσιο του σχεδίου του, σύμφωνα με την εισαγγελία, να προκαλέσει φυλετικές συγκρούσεις.\nΤραγωδία στην Κολομβία: 14 νεκροί από πτώση λεωφορείου σε χαράδρα\nΣτους 35 οι τραυματίες\nΤουλάχιστον 14 άνθρωποι σκοτώθηκαν και 35 τραυματίστηκαν όταν το λεωφορείο στο οποίο επέβαιναν έπεσε σε χαράδρα σε αγροτική περιοχή της βορειοδυτικής Κολομβίας, όπως ανακοίνωσαν την Κυριακή (ξημερώματα Δευτέρας ώρα Ελλάδας), οι τοπικές αρχές της χώρας.\nΤο δυστύχημα συνέβη στην πόλη Σαμπαναλάργκα, στην περιφέρεια Αντιόχεια. Ο οδηγός έχασε τον έλεγχο του οχήματος στην προσπάθειά του να αποφύγει τη σύγκρουση με μια μοτοσικλέτα, όπως δήλωσε στους δημοσιογράφους ο δήμαρχος Σέσαρ Κουάντρος. «Είχε βρέξει πολύ και ο οδηγός για να αποφύγει τη μοτοσικλέτα, έχασε τον έλεγχο του οχήματος με συνέπεια το λεωφορείο να πέσει στη χαράδρα» ανέφερε.\nΤο νοσοκομείο στη Σαμπαναλάργκα δεν είχε τη δυνατότητα να προσφέρει τις πρώτες βοήθειες σε τόσους πολλούς τραυματίες και μερικοί διακομίσθηκαν στις πλησιέστερες πόλεις.\nΟ δήμαρχος της πόλης ανέφερε ότι οι αρχές δεν γνωρίζουν μέχρι στιγμής τον ακριβή αριθμό των ανθρώπων που επέβαιναν στο λεωφορείο.\nΔεν παραιτήθηκε ο Μουγκάμπε\nΔεν παραιτήθηκε ο πρόεδρος της Ζιμπάμπουε Ρόμπερτ Μουγκάμπε, διαψεύδοντας τις σχετικές φήμες. Αντιθέτως, σε τηλεοπτικό του διάγγελμα, δεσμεύτηκε ότι θα προεδρεύσει στο συνέδριο του κυβερνώντος κόμματος ZANU-PF που θα διεξαχθεί τον επόμενο μήνα, αν και το κόμμα τον έχει καθαιρέσει από την ηγεσία του.\nΣτο διάγγελμά του που μεταδόθηκε απευθείας, ο Μουγκάμπε είπε ότι αποδέχεται την κριτική που του ασκούν το ZANU-PF, ο στρατός και ο λαός, όμως δεν έκανε καμία αναφορά στην πιθανότητα να παραιτηθεί.\nΜιλώντας αργά και σταματώντας συχνά ενώ διάβαζε το κείμενο της ομιλίας του, είπε ότι είναι «ενήμερος για τις πρόσφατες εξελίξεις στο κόμμα» και ότι «δεν γίνεται να μας καθοδηγεί η πικρία» αλλά «να μάθουμε να συγχωρούμε, να επιλύουμε τις διαφορές μας με πνεύμα συντροφικότητας».\nΕίχε προηγηθεί σύσκεψη, κεκλεισμένων των θυρών, με τους αρχηγούς των ενόπλων δυνάμεων και τον Μουγκάμπε, όπως ανέφερε η κρατική εφημερίδα The Herald. Μεταξύ των ζητημάτων που συζήτησε με τους αρχηγούς των δυνάμεων ασφαλείας περιλαμβανόταν και το θέμα της δοκιμαζόμενης οικονομίας της χώρας. Η παρέμβαση του στρατού, εξήγησε στην ομιλία του, οφείλεται στις ανησυχίες των ενόπλων δυνάμεων για την κατάσταση στη χώρα και το κυβερνών κόμμα.\nΘα πρέπει να αφήσουμε πίσω μας την εποχή των διωγμών και των αυθαίρετων αποφάσεων. Η χώρα πρέπει να επιστρέψει στην ομαλότητα, είπε. Ο λαός χρειάζεται ειρήνη, ασφάλεια, νόμο και τάξη, τόνισε, χαιρετίζοντας το ότι «τα γεγονότα της περασμένης εβδομάδας έδειξαν ότι η ειρήνη και η τάξη είναι ακλόνητες» στη χώρα.\nΔείτε ποιες είναι οι 15 πλουσιότερες χώρες του πλανήτη\nΟι πολίτες του Κατάρ είναι οι πλουσιότεροι στον κόσμο, σύμφωνα με τα στοιχεία Οκτωβρίου του Διεθνούς Νομισματικού Ταμείου.\nΗ λίστα αυτή καταρτίστηκε αφού λήφθηκε υπόψιν το κατά κεφαλήν ΑΕΠ με βάση την ισοτιμία αγοραστικής δύναμης. Σύμφωνα με το TIME, η ισοτιμία αυτή συγκρίνει την αξία των νομισμάτων σε σχέση με το κόστος των αγαθών και αποτελεί ένα αξιόπιστο κριτήριο για την οικονομία των κρατών.\nΠολύ ψηλά στη λίστα βρίσκονται χώρες των οποίων η οικονομία βασίζεται στο πετρέλαιο, ενώ σημαντικό ρόλο παίζουν επίσης οι επενδύσεις και τα ισχυρά τραπεζικά συστήματα, όπως προδίδουν οι περιπτώσεις της Ιρλανδίας και της Ισλανδίας.\nΑυτές είναι οι 15 πλουσιότερες χώρες στον κόσμο, σύμφωνα με το κατά κεφαλήν ΑΕΠ τους:\n– Κατάρ 124.930 δολάρια\n– Λουξεμβούργο 109.190 δολ.\n– Σιγκαπούρη 90.530 δολ.\n– Μπρουνέι 76.740 δολ.\n– Ιρλανδία 72.630 δολ.\n– Νορβηγία 70.590 δολ.\n– Κουβέιτ 69.670 δολ.\n– Ηνωμένα Αραβικά Εμιράτα 68.520 δολ.\n– Ελβετία 61.360 δολ.\n– Χονγκ Κονγκ 61.020 δολ.\n– Σαν Μαρίνο 60.360 δολ.\n– ΗΠΑ 59.500 δολ.\n– Σαουδική Αραβία 55.260 δολ.\n– Ολλανδία 53.580 δολ.\n– Ισλανδία 52.150 δολ.\nΑπίστευτο: Δείτε τι ανακάλυψαν Ρώσοι επιστήμονες στον πλανήτη Αφροδίτη!! (Εικόνες & Βίντεο)\nΗ θερμοκρασία στην επιφάνεια της Αφροδίτης ανέρχεται στους 460 βαθμούς Κελσίου\nΣύμφωνα με άρθρο που δημοσιεύθηκε στο περιοδικό Russian Solar System Research, Ρώσοι επιστήμονες κατάφεραν να «τραβήξουν» φωτογραφίες εξωγήινης ζωής στη Αφροδίτη από το 1982.\nΤο άρθρο, που υπογράφει ο Leonid Ksanfomaliti από Διαστημικό Ερευνητικό Κέντρο της Ρωσικής Ακαδημίας Επιστημών, παρουσιάζει ένα αναλυτικό πανοραμικό βίντεο 126 λεπτών.\n«Χωρίς να απορρίψουμε ότι ζωή είναι αδύνατη στην Αφροδίτη, δεδομένου των συνθηκών που επικρατούν στον πλανήτη, με βάση τις εικόνες που ελήφθησαν παρατηρούμε κάποια μορφολογικά χαρακτηριστικά που μας επιτρέπουν να υποθέσουμε ότι κάποια αντικείμενα που κατεγράφησαν διαθέτουν ιδιότητες έμβιων όντων», τονίζει ο ερευνητής, όπως αναφέρει το Αποκάλυψη.\nΕπίσης, στο άρθρο αναφέρεται πως έχουν εντοπιστεί τρία αντικείμενα τα οποία είναι μεταξύ 0,1-0,5 μέτρα, τα οποία ήταν συνέχεια σε κίνηση.\nΑυτό που κάνει εντύπωση στους επιστήμονες είναι η εμφάνιση ενός αντικειμένου που μοιάζει με σκορπιό, οι κινήσεις του οποίου κατεγράφησαν για 26 λεπτά και μετά χάθηκε.\nΑξίζει να αναφερθεί ότι οι επιστήμονες εκτιμούν ότι η θερμοκρασία στην επιφάνεια της Αφροδίτης ανέρχεται στους 460 βαθμούς Κελσίου, γεγονός που αποκλείει την ανάπτυξη ζωής.\nΝεκρός ο εισαγγελέας που άσκησε διώξεις στους ηγέτες της Καταλονίας\nΕίχε εισαχθεί σε νοσοκομείο επειδή έπασχε από κάποια λοίμωξη\nΟ άνθρωπος που άσκησε διώξεις στους αυτονομιστές ηγέτες της Καταλονίας, ο γενικός εισαγγελέας της Ισπανίας Χοσέ Μανουέλ Μάθα, πέθανε στο Μπουένος Άιρες.\nΟ 66χρονος δικαστικός είχε εισαχθεί την Παρασκευή σε νοσοκομείο επειδή έπασχε από κάποια λοίμωξη. Βρισκόταν στο Μπουένος Άιρες για να συμμετάσχει σε ένα συνέδριο εισαγγελέων των χωρών της Λατινικής Αμερικής.\nΟ πρωθυπουργός της Ισπανίας Μαριάνο Ραχόι εξέφρασε τη συλλυπητήριά του και, με μήνυμά του στο Twitter, «τις ευχαριστίες του για μια ζωή στην υπηρεσία του κράτους».\nΟ Μάθα είχε αναλάβει τα καθήκοντα του γενικού εισαγγελέα πριν από περίπου έναν χρόνο. Μετά το απαγορευμένο δημοψήφισμα για την ανεξαρτησία της Καταλονίας, την 1η Οκτωβρίου, ζήτησε να ασκηθούν διώξεις για εξέγερση, στάση και κατάχρηση δημοσίου χρήματος στα μέλη της καθαιρεθείσας καταλανικής κυβέρνησης.\nΟκτώ πρώην υπουργοί της Καταλονίας έχουν τεθεί υπό κράτηση, ενώ τέσσερις άλλοι, μαζί με τον καθαιρεθέντα πρόεδρο Κάρλες Πουτζντεμόν, διέφυγαν στο Βέλγιο και αναμένουν την απόφαση της βελγικής δικαιοσύνης για το αν θα εκδοθούν ή όχι στην Ισπανία.\nΣτην Ισπανία ο γενικός εισαγγελέας διορίζεται από τον βασιλιά κατόπιν πρότασης της κυβέρνησης.\nΙρλανδία: Αποχωρεί από την ηγεσία του Σιν Φέιν, ο Τζέρι Άνταμς\nΎστερα από 34 χρόνια στην ηγεσία του Σιν Φέιν, ο Τζέρι Άνταμς ανακοίνωσε απόψε ότι θα αποχωρήσει το 2018, ολοκληρώνοντας έτσι τη μεταβίβαση της πρώην πολιτικής πτέρυγας του Ιρλανδικού Δημοκρατικού Στρατού στη νέα γενιά.\n«Δεν θα είμαι υποψήφιος για το Ντάιλ (το κοινοβούλιο) στις επόμενες εκλογές» είπε ο Άνταμς στην ομιλία του στο συνέδριο του κόμματος.\n«Αυτό είναι επίσης το τελευταίο μου Αρντ Φέις (κομματικό συνέδριο) στην προεδρία του Σιν Φέιν», του κόμματος του οποίου ηγείται από το 1983, συνέχισε.\n«Το να είσαι ηγέτης σημαίνει να ξέρεις πότε έρχεται ο καιρός για αλλαγή», πρόσθεσε, φανερά συγκινημένος.\nΠροηγούμενα 1 … 569 570 571 … 978 Επόμενα


Παναθηναϊκός: Τα εισιτήρια με Ηρακλή Ψαχνών - Onsports.gr\nOnsports Team\t02 Δεκεμβρίου 2013, 18:10\nΠαναθηναϊκός: Τα εισιτήρια με Ηρακλή Ψαχνών\nΑνακοίνωση σχετικά με τις λεπτομέρειες της διάθεσης των εισιτηρίων για το ματς Κυπέλλου με την Ηρακλή Ψαχνών εξέδωσε η ΠΑΕ Παναθηναϊκός\nΑπό αύριο Τρίτη 3 Δεκεμβρίου και ώρα 10π.μ. οι φίλοι του «τριφυλλιού» θα μπορούν να προμηθεύονται εισιτήρια για τον πρώτο αγώνα της φάσης των «16» του Κυπέλλου Ελλάδας, με αντίπαλο τον Ηρακλή Ψαχνών.\nΌλα τα εισιτήρια θα κοστίζουν 10 ευρώ και θα διατίθενται στα εκδοτήρια της Θύρας 4 του «Απ. Νικολαΐδης». Οι φίλοι του Παναθηναϊκού θα μπορούν να προμηθεύονται εισιτήρια μέχρι και την Πέμπτη 5 Δεκεμβρίου λίγο πριν την έναρξη του αγώνα, από το ίδιο σημείο.\n«Στη διάθεση των φιλάθλων του Παναθηναϊκού τίθενται από αύριο, Τρίτη 3 Δεκεμβρίου τα εισιτήρια του αγώνα Παναθηναϊκός – Ηρακλής Ψαχνών που θα διεξαχθεί στο πλαίσιο της 3ης φάσης του Κυπέλλου Ελλάδος στο γήπεδο «Απόστολος Νικολαϊδης», την Πέμπτη 5 Δεκεμβρίου και ώρα 20:00.\nΤα εισιτήρια θα διατίθενται αύριο, Τρίτη 3/12 και μεθαύριο, Τετάρτη 4/12 από τις 10:00 έως τις 18:00.\nΤην ημέρα του αγώνα, Πέμπτη 5/12 η διάθεση θα ξεκινήσει στις 10:00 και θα συνεχιστεί μέχρι την έναρξη του αγώνα.\nΗ τιμή διάθεσης των εισιτηρίων έχει οριστεί στα € 10 για όλες τις Θύρες.\nΕξαίρεση αποτελούν οι Θύρες 10 και 3 (VIP) όπου οι τιμές των εισιτηρίων θα είναι € 20 και € 30 αντίστοιχα.


Lenshop.gr » Blog » Αλλεργική Επιπεφυκίτιδα\nΜπορούν οι φακοί επαφής να μας προστατέψουν από τη UV ακτινοβολία;\nΗ εποχιακή αλλεργική επιπεφυκίτιδα προκαλείται από την έκθεση σε γύρη, φυτά κ.α., που υπάρχουν πιο πολύ την άνοιξη και το καλοκαίρι. Τα συμπτώματα είναι κνησμός στα μάτια και στα βλέφαρα, δακρύρροια, καύσος και αίσθημα ξένου σώματος, ερυθρότητα και οίδημα στα βλέφαρα. Βέβαια η αλλεργική επιπεφυκίτιδα συνήθως δεν είναι επικίνδυνη για τα μάτια, αλλά είναι πολύ ενοχλητική.\nΕμφάνιση αλλεργικής επιπεφυκίτιδας\nΗ άνοιξη είναι η εποχή του χρόνου που φυσιολογικά συνοδεύεται από την εμφάνιση εποχιακών αλλεργιών. Τα τελευταία χρόνια, οι συγκεντρώσεις γύρης στην ατμόσφαιρα είναι πολύ υψηλότερες σε σχέση με το παρελθόν, καθώς, λόγω της αλλαγής του κλίματος , περισσότερη ηλιοφάνεια και καλοκαιρία, τα φυτά ανθίζουν νωρίτερα και περισσότερο, ιδίως όταν έχει προηγηθεί περίοδος βροχοπτώσεων. Τα συμπτώματα της αλλεργίας τείνουν να είναι αυξημένα ειδικά τις μέρες όπου ο άνεμος σηκώνει την γύρη και τη μεταφέρει μέσω του αέρα. Αντιθέτως, τις βροχερές μέρες λόγω της αυξημένης υγρασίας στην ατμόσφαιρα μειώνεται η ποσότητα της γύρης γιατί τα αλλεργιογόνα, κατακάθονται στο έδαφος.\nΣυμβουλές για μείωση της αλλεργίας\nΥπάρχουν κάποιες απλές συνήθειες που μπορούν να ακολουθούμε για να περιορίσουμε την έκταση και την ένταση της επίδρασης των αλλεργιογόνων στον οργανισμό μας. Μερικές απλές συμβουλές, που θα μπορούσαν να γίνουν καθημερινή πρακτική, ιδίως την εποχή και τις ημέρες υψηλής κυκλοφορίας γύρης, είναι:\n- Αποφύγετε την άμεση επαφή με τα φυτά που σας προκαλούν αλλεργία\n- Προτιμήστε όσο είναι δυνατόν να κάνετε δραστηριότητες σε εσωτερικούς χώρους\n- Φοράτε απαραίτητα καλά γυαλιά ηλίου, ιδιαίτερα αν έχετε επιπεφυκίτιδα.\n- Κλείνετε τα παράθυρα όταν οδηγείτε στην εξοχή και μην αφήνετε νέο αέρα να εισέρχεται\n- Όταν είναι δυνατό κρατήστε κλειστές τις πόρτες και τα παράθυρα κατά τη διάρκεια των εαρινών μηνών, ώστε να κρατήσετε έξω τα αλλεργιογόνα.\n- Καθαρίστε τα φίλτρα του κλιματισμού στο σπίτι.\nΈνα προϊόν που μπορεία να σας δημιουργήσει αίσθημα ανακούφισης από τις αλλεργίες στα μάτια σας είναι το EyeBath της εταιρίας Disop.\nΔείτε στο παρακάτω βιντεάκι τον τρόπο χρήσης του


Διοίκηση Νοσοκομείου Χανίων: Η Ένωση Γιατρων ΕΣΥ ν. Χανίων ψεύδεται | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Τοπικα / Διοίκηση Νοσοκομείου Χανίων: Η Ένωση Γιατρων ΕΣΥ ν. Χανίων ψεύδεται\nΔιοίκηση Νοσοκομείου Χανίων: Η Ένωση Γιατρων ΕΣΥ ν. Χανίων ψεύδεται\nΣε σημαντικές καταγγελίες προχώρησε χθες με απόφασή της η Γενική Συνέλευση των Νοσοκομειακων Ιατρών Χανιων σχετικά με τον νέο Οργανισμού του Νοσοκομείου Χανίων που ανακοινώθηκε πρόσφατα από τη Διοίκηση του νοσοκομείου. Όπως αναφέρεται, δεν υπήρξε καμία διαβούλευση με τους γιατρούς ενώ δε λαμβάνονται υπόψη προηγούμενες προτάσεις αποφάσεις, εξαφανίζονται τομείς όπως της Ιατρικής Απεικόνισης και Μονάδες όπως των Οξέων Αγγειακών Εγκεφαλικών Επεισοδίων.\nΣε αυτές και άλλες καταγγελίες απαντά με ανακοίνωσή της η Διοίκηση του Νοσοκομείου Χανίων χαρακτηρίζοντας όσα αναφέρουν οι γιατροί ως “ψεύδη”.\nΘα θέλαμε να εκφράσουμε την ειλικρινή λύπη μας για τον ολισθηρό δρόμο που αποφάσισε να ακολουθήσει η Ένωση Γιατρών ΕΣΥ (ΕΓΕΣΥ) Ν. Χανίων προκειμένου να αντιπαρατεθεί με ψεύδη στην προσπάθεια που καταβάλλει η Διοίκηση του Νοσοκομείου για αναβάθμιση των παρεχόμενων υπηρεσιών Δημόσιας Υγείας.\nΣε τακτική συνεδρίαση του το Διοικητικό Συμβούλιο του Γ.Ν. Χανίων (και όχι σε επείγουσα συνεδρίαση όπως ισχυρίζεται η ΕΓΕΣΥ) στις 21 Ιανουαρίου 2019 ενέκρινε αυτές τις αλλαγές και η απόφαση στάλθηκε στο Υπουργείο Υγείας, ώστε να τροποποιηθεί το σχετικό ΦΕΚ.\nΠροηγουμενο αρθρο Την Παρασκευή 15 Μαρτίου 80 εκπαιδευτικοί και 900 μαθητές από 27 σχολεία της Κρήτης συμμετέχουν στην παγκόσμια μαθητική κινητοποίηση για την Κλιματική Αλλαγή\nΕπομενο αρθρο Με Ευτύχη Δασκαλάκη, Τάκη Ζερβουδάκη και Κώστα Πρωταπαπαδάκη οι 25 επιπλέον υποψήφιοι του Γρηγόρη Αρχοντάκη


Μακρυκάπα-Ελλήσποντος Ν. Λαμψάκου 1-0: Νίκη που την έφερε στην 4η θέση\nΗ ομάδα της Μακρυκάπας πραγματοποίησε ακόμη μία καλή εμφάνιση, εντός έδρας και επικράτησε με 1-0 της ομάδας της Λαμψάκου, που την έφερε στην 4η θέση της βαθμολογίας.\nΗ αναμέτρηση είχε χαρακτήρα ντέρμπι και στο πρώτο μέρος οι γηπεδούχοι ήταν πιο δραστήριοι από τους φιλοξενούμενους και στη μοναδική αξιόλογη φάση που δημιούργησαν για το πρώτο μέρος, στο 35' όταν ο Βουρδάνος βγήκε απέναντι από τον Αγριόδημο, με τον τερματοφύλακα του Ελλήσποντου να αποκρούει, την προσπάθεια του παίχτη των "Λύκων". Με το 0-0 οδηγηθήκαν οι δύο ομάδες στα αποδυτήρια για την έναρξη του δευτέρου μέρους.\nΣτο δεύτερο ημίχρονο οι φιλοξενούμενοι μπήκαν πιο δυνατά και δημιούργησαν αρκετές ευκαιρίες, χωρίς όμως να καταφέρουν να στείλουν τη μπάλα στα δίχτυα.\nΌτι δεν κατάφεραν οι παίχτες του Ελλήσποντου, πέτυχαν οι γηπεδούχοι και στο 86' ο Γκίκας με ψιλοκρεμμαστό σουτ κατάφερε να νικήσει τον πολύ καλό Αγριόδημο, διαμορφώνοντας το τελικό 1-0.\nΜακρυκάπα (Νίκος Κιαπέκος): Αναστασίου, Λέκκας, Χασάνδρας, Α. Καρκαλής, Ι. Καρκαλής, Σηφάκης, Γκίκας, Κουτσαυλής, Βουρδάνος (51' Σμπρίνης), Σίδερης, Μπαϊμπάκης (45' λ.τρ. Στούμπος).\nΕλλήσποντος Ν. Λαμψάκου (Γιάννης Καρβέλης): Αγριόδημος, Κατσικαβάλης (27' Ντεγιάννης), Νάτσης, Κουσερής, Κουτσαυλής, Νόνας (84' Μούτσος), Νικολάου, Κούτρας, Λάμπρου, Λάζρι, Πετρογιάννης (73' Μπακλαγιεμέζης).


Survivor: Πάσχα στην Ελλάδα θα κάνει ο Κώστας Παπα... ▷ Ασημακοπουλοσ ▷ Shotoe\nΚύριος Ασημακοπουλοσ Survivor: Πάσχα στην Ελλάδα θα κάνει ο Κώστας Παπαδόπουλος-Συγκίνησε ο Ασημακόπουλος\nΔάκρυα και συγκίνηση είχε το επεισόδιο της Μ. Τετάρτης, καθώς οι παίκτες που βρίσκονται στη Δομινικανή Δημοκρατία, θα περάσουν τις ημέρες τ\nΗ αγωνία χτύπησε «κόκκινο» στη τελευταία αποχώρηση στο SURVIVOR πριν από το Πάσχα. Υποψήφιοι προς αποχώρηση από το reality επιβίωσης του ΣΚΑΪ ήταν ο Κώστας Παπαδόπουλος, ο Τριαντάφυλλος, ο Γιώργος Ασημακόπουλος και ο Τζέιμς Καφετζής, δηλαδή δύο παίκτες της κόκκινης και δύο της μπλε ομάδες.\nΟ Γιώργος Λιανός, ανακοίνωσε πως ο παίκτης που αποχωρεί από το Survivor είναι ο Κώστας Παπαδόπουλος, παρά την έντονη επιθυμία του Αλέξη Παππά, ο οποίος αν και αποχώρησε από το παιχνίδι, θα ήθελε να δει εκτός Άγιου Δομίνικου τον Τζέιμς Καφετζή. Ο ζαχαροπλάστης ήταν τελικά αυτός που συγκέντρωσε τις λιγότερες ψήφους από τους τέσσερις παίκτες που βρέθηκαν στον τάκο, και θα κάνει Πάσχα μαζί με την οικογένεια του στην πατρίδα.\nΝωρίτερα, οι Μπλε είχαν την ευκαιρία να απολαύσουν ηχητικά μηνύματα από τους αγαπημένους τους ανθρώπους κερδίζοντας το έπαθλο επικοινωνίας, στον στίβο μάχης.\nΔάκρυα και συγκίνηση είχε το επεισόδιο της Μ. Τετάρτης, καθώς οι παίκτες που βρίσκονται στη Δομινικανή Δημοκρατία, θα περάσουν τις ημέρες του Πάσχα μακριά από τις οικογένειές τους. Σε συνδυασμό με το αγώνισμα επικοινωνίας, δεν ήταν λίγοι εκείνοι που ξέσπασαν σε κλάματα.\nΟ Τριαντάφυλλος είπε: «Επικοινωνία σήμερα που είναι ηχητικό και να ακούσω το παιδί μου θα είναι το καλύτερο δώρο για τις άγιες ημέρες και τη Μεγάλη Εβδομάδα, δεν θέλω κάτι άλλο, θέλω να ακούσω τον Νικόλα, τη φωνή του, να μου λέει αυτά που θέλει να μου πει».\nΑπό την πλευρά του, ο Ηλίας Μπόγδανος ανέφερε: «Θα 'θελα πάρα πολύ να περάσω το Πάσχα με τους δικούς μου ανθρώπους, με τους γονείς μου, ένα ηχητικό τους θα είναι αρκετό εδώ πέρα στο νησί που είμαστε, γιατί μόνο η σκέψη μού αρκεί πόσω μάλλον να ακούσω και τη φωνή του μπαμπά μου, της μαμάς μου».\nΟ Γιώργος Λιανός ανακοίνωσε πως οι «Κόκκινοι» και οι «Μπλε», σε περίπτωση νίκης στο αγώνισμα επικοινωνίας, θα είχαν την ευκαιρία να ακούσουν ηχητικά μηνύματα από την οικογένειά τους. Μάλιστα, ο Κώστας Παπαδόπουλος και ο Γιώργος Κόρομι δεν άντεξαν και λύγισαν ενώπιον όλων πριν από το αγώνισμα επικοινωνίας.\nΟ στίβος μάχης ήταν απαιτητικός γι' άλλη μια φορά και στον στόχο οι παίκτες έπρεπε να περάσουν από έναν κρίκο σε κάθε ένα από τους πέντε πασάλους που βρίσκονταν σ' ένα τραπέζι. Νικητές της δοκιμασίας αναδείχθηκαν οι «Μπλε» με σκορ 10-8 και άκουσαν ηχητικά μηνύματα από μέλη της οικογένειάς τους.\nΟ Γιώργος Ασημακόπουλος δεν άντεξε και μετά το αγώνισμα επικοινωνίας ξέσπασε σε κλάματα γιατί δεν θα μπορούσε να ακούσει ηχητικά μηνύματα από την οικογένειά του. Αποκάλυψε πως έχει χάσει ένα από τα αδέλφια του και συγκινημένος, μεταξύ άλλων, είπε: «Έχω χάσει ένα από τα αδέλφια μου και είναι κάτι που μου έχει στοιχίσει στην παιδική μου ηλικία και θέλω να κάνω υπερήφανους τους γονείς μου. Δεν θέλω να στενοχωρώ τους γονείς μου. Μικρός δεν ανέβαινα σε μηχανή για να μην χτυπήσω ή όταν έμπαινα σε αυτοκίνητο, έκανα τον Σταυρό μου και φορούσα ζώνη. Αγαπάτε τους γονείς σας και τα αδέλφια σας γιατί δεν ξέρετε πότε και για πόσο θα τους έχετε. Είμαι ευγνώμων που έχω αυτή την οικογένεια».\nΌπως γράψαμε νωρίτερα, στο συμβούλιο του νησιού το τηλεοπτικό κοινό ψήφισε και αποφάσισε ο Κώστας Παπαδόπουλος να αποχώρησε από το Survivor.\nΥπενθυμίζεται πως το νέο επεισόδιο του reality επιβίωσης θα προβληθεί τη Δευτέρα του Πάσχα (03/05), στις 22:00, φυσικά στον ΣΚΑΪ.\nΓιώργος Ασημακόπουλος: Ξέσπασε σε κλάματα - «Έχω χάσει ένα από τα αδέρφια μου»\nΣάκης – Μαριαλένα: Πώς εξελίχθηκε η σχέση τους μέσα στο Survivor\nΑσημακόπουλος: Σε άσχημη ψυχολογική κατάσταση\nΓιώργος Ασημακόπουλος Survivor: Ο μεγάλος του αδερφός αποκάλυψε τα μυστικά του (photos)\nΠορτογαλία - Γαλλία 2-2: Με... ιστορικό Κριστιάνο πέρασαν ως τρίτοι οι Πορτογάλοι\n«Το φεγγάρι της φράουλας»- Αύριο η τελευταία υπερπανσέληνος του χρόνου\nΚλειστα σχολεια λογω καυσωνα


Η ποιότητα και σηµασία της στη διαδικασία επισκευής µετά από σύγκρουση - infoSERVICE\nΑρχική›MARKETING›Η ποιότητα και σηµασία της στη διαδικασία επισκευής µετά από σύγκρουση\nΤου Andrew Springall (Ιδιοκτήτης Επιχείρησης και Ανεξάρτητος Σύµβουλος)\nΣτις επισκέψεις που έκανα πρόσφατα σε συνεργεία φανοποιίας στη Μέση Ανατολή (και µέσα από πολλές συζητήσεις µε διευθυντές, ιδιοκτήτες επιχειρήσεων και τεχνικούς) ανακάλυψα ότι όλα σχεδόν τα συνεργεία επισκευής αντιµετώπιζαν ένα θέµα µε την ποιότητα επισκευής. Μερικοί είχαν επίγνωση του προβλήµατος αυτού και επεδίωκαν ενεργά να βρουν µια λύση, ενώ άλλοι αγνοούσαν παντελώς ότι υπήρχε τέτοιο πρόβληµα.\nΤι είναι λοιπόν η ποιότητα; Στη βιοµηχανία κατασκευής οχηµάτων σηµαίνει “βαθµός τελειότητας ή κατάσταση χωρίς ελαττώµατα, δυσλειτουργίες και σηµαντικές διακυµάνσεις”, αλλά στον κόσµο της επισκευής από σύγκρουση σηµαίνει διαφορετικά πράγµατα για διαφορετικούς ανθρώπους. Οι πελάτες συχνά συνδέουν την ποιότητα µε το κόστος, οπότε δεν αποτελεί έκπληξη, όταν ακούµε ότι οι πελάτες συχνά παραπονούνται για το αποτέλεσµα σε σχέση µε τα χρήµατα που έχουν πληρώσει. Οι τεχνικοί από την άλλη µεριά, το βλέπουν διαφορετικά. Μερικοί είναι πολύ ευσυνείδητοι στο θέµα του τρόπου της επισκευής του οχήµατος, άλλοι απλά ακολουθούν µια λίστα µε οδηγίες και το µόνο που θέλουν είναι να τελειώσουν την επισκευή το συντοµότερο δυνατό για να πληρωθούν, και άλλοι αισθάνονται ότι δεν είναι δικό τους πρόβληµα. Όταν, λοιπόν, θέτω το ερώτηµα «τι είναι ποιότητα;» ίσως θα πρέπει να ρωτώ τι αντιλαµβάνεστε ως ποιότητα; Και πώς µπορούµε να το τυποποιήσουµε;\nΗ Toyota εδώ και πολλά χρόνια εφαρµόζει µια απλή διαδικασία που ονοµάζεται «Ο κύκλος PDCA – Plan (σχεδίασε), Do (εφάρµοσε), Check (έλεγξε), Act(ενήργησε)».\nΑυτή λοιπόν η προσέγγιση, έχει αποδείξει επανειληµµένα ότι η τυποποίηση είναι απαραίτητη για τη διασφάλιση της ποιότητας των επισκευών, για την έγκαιρη παράδοση και την ικανοποίηση των πελατών. Στα εγχειρίδια επισκευής µετά από σύγκρουση υπάρχει µια τυποποιηµένη µέθοδος διαδικασίας επισκευών για κάθε όχηµα και οι διαδικασίες αυτές επανεξετάζονται τακτικά και ανανεώνονται όταν υπάρχει κάποια µεταβολή στη δοµή ή στα υλικά του οχήµατος. Το πρόβληµα είναι ότι, στον πραγµατικό κόσµο – και συγκεκριµένα στο δανοποιείο-, πολύ λίγοι τεχνικοί πραγµατικά διαβάζουν και ακολουθούν αυτή τη µεθοδολογία.Ένα µεγαλύτερο πρόβληµα που αντιµετωπίζω συνέχεια είναι ο έλεγχος επιπέδου ποιότητας ή ποιοτικός έλεγχος – QC (Quality Control), όπως είναι συνηθέστερα γνωστός. Το QC συνήθως πραγµατοποιείται, στο τέλος της διαδικασίας επισκευής και όχι σε κάθε στάδιό της, όπως θα έπρεπε.\nΟι διευθυντές, οι προιστάµενοι, οι εργοδηγοί κλπ, συχνά είναι ικανοποιηµένοι µε έναν έλεγχο στο τέλος της διαδικασίας, αλλά είναι αρκετό αυτό; Με τι κόστος για την επιχείρηση; Τι αντίκτυπο θα έχει στους συµφωνηµένους χρόνους παράδοσης και τα επίπεδα ικανοποίησης των πελατών που έχουν υποσχεθεί;\nΟι τεχνικοί πρέπει να ενηµερώνονται ότι, η επισκευή που µόλις ολοκλήρωσαν, θα ελεγχθεί και θα υπογραφεί πριν πάει στο επόµενο στάδιο. Αυτό εξασφαλίζει ότι, εάν εντοπιστεί κάποιο πρόβληµα σε αυτό το στάδιο, µπορεί να επιδιορθωθεί γρήγορα χωρίς να δηµιουργηθούν επιπλέον καθυστερήσεις και δαπάνες σε άλλους τοµείς της επιχείρησης. Όµως, µπορεί η προσέγγιση αυτή να βελτιώσει ενεργά την ποιότητα επισκευής;\nΑς υποθέσουµε ότι ο τεχνικός είναι τώρα πελάτης και σε κάθε στάδιο της διαδικασίας, υπάρχουν νέοι πελάτες και κάθε πελάτης θα αποδεχθεί το όχηµα, µόνο εάν όλοι οι έλεγχοι ολοκληρωθούν και αυτός ή αυτή ικανοποιηθεί µε την επισκευή. Οπότε, ο κάθε τεχνικός πρέπει να σκέφτεται και να αντιδρά πιο πολύ σαν πελάτης. Αν το όχηµα που µόλις επισκευάστηκε ήταν δικό σας, θα το αποδεχόσαστε σαν «τετελεσµένο γεγονός ή θα ζητούσατε να επισκευαστεί και πάλι; Ο ρόλος του προϊσταµένου θα πρέπει να περιλαµβάνει τον «έλεγχο σταδίων» ως µέρος της καθηµερινής πρακτικής και σε κάποιο βαθµό, το πρόσωπο αυτό θα πρέπει επίσης να ενεργεί και ως υπεύθυνος επικοινωνίας µε τους πελάτες, διότι στο κάτω κάτω έχει να κάνει µε τους αυτούς!\nΤυχόν προβλήµατα που εντοπίζονται σε κάθε έλεγχο σταδίου θα πρέπει να καταγράφονται και να µελετώνται στο τέλος κάθε µήνα. Αυτό το αρχείο καταγραφής θα πρέπει να συµπεριλαµβάνεται στα βασικά επιχειρησιακά KPI (Key Performance Indicator – Βασικός Δείκτης Επίδοσης), επειδή αυτό θα προσδιορίζει µε σαφήνεια ποιο θα πρέπει να είναι το επίκεντρο της προσοχής για την µείωση των ατελειών, τη βελτίωση της ποιότητας επισκευής και, τελικά, την αύξηση του επιπέδου ικανοποίησης των πελατών.\nΆλλωστε, ο Αριστοτέλης έλεγε,ότι «η ποιότητα δεν είναι πράξη, αλλά συνήθεια».


Κυριολεκτικά για όλα μίλησε ο Θόδωρος Καρυπίδης, σε αθλητικό ραδιόφωνο και πήρε θέση στα φλέγοντα θέματα του Άρη.\nΜίλησε για την αδειοδότηση, την ΕΠΟ, την Football League, τον κόσμο του Άρη, σχολίασε όσα λέγονται και γράφονται, υπεραμύνθηκε της απόφασής του να φέρει στην ομάδα τον Παύλο Μυροφορίδη, ενώ αναφέρθηκε στον Τάτο, τον Διούδη, τον Ταυλαρίδη και το επενδυτικό ενδιαφέρον από Γερμανία.\nΓια το γιατί θα έπρεπε να πάει η ΠΑΕ στην Εφέσεων, ενώ δεν θα έπρεπε, είπε: “Δεν είναι έτσι, επειδή είναι καινούρια η ΠΑΕ. Είχαμε 2,5 εκατ. αγωνιστικό μπάτζετ. Προσπαθούν να ρίξουν ευθύνες. Δεν έχουν οι μισές ομάδες της Σουπερλίγκας 2,5 εκατ. ευρώ μπάσκετ. Περιμέναμε του Αντρέου την υπόθεση, πληρώσαμε άμεσα και ένα θέμα με την εφορία που πληρώσαμε 24.000 ευρώ. Δεν έχουμε οφειλές στην εφορία. Και δεν μας έδωσαν άδεια για Σουπερλίγκα; Δεν ξέρω τι παίζεται και ποιοι μας πολεμούν. Μας χτυπούν από παντού. Δεν είναι αδυναμία ότι δεν βγαίνω να μιλήσω. Η προπαγάνδα που γίνεται προς το πρόσωπό του και τον Άρη δεν λέγεται! Σε αυτό το μπάτζετ όταν μένουν 100-200 χιλιάδες και εξοφλούνται σταδιακά, με τον κόσμο πικραμένο, με πρωτάθλημα υποβαθμισμένο και λένε ότι στον Άρη είναι απλήρωτοι; Και ομάδες της Σουπερλίγκας έχουν να πληρώσουν από τον Φεβρουάριο. Τα παπαγαλάκια της Θεσσαλονίκης στο τέλος έχουν να πουν κάτι για τον Καρυπίδη και ξεχνούν όποια προσπάθεια έχω κάνει. Το ότι απαλλάχθηκε η ΠΑΕ από 30 εκατ. ευρώ χρέη δεν το θυμάται κανείς… Θα γίνουν και λάθη. Είμαι ο πρώτος που είπα ότι έγιναν λάθη και βγήκα μπροστά και είπα ότι θα πληρώσω… Λένε ότι δεν θέλω να ανέβει ο Άρης και τα λεφτά είναι τρίτων…”.


Πακέτο Αθλητικής Επίδοσης – Σοκολάτα Πορτοκάλι | Myprotein.gr\nΠακέτο Αθλητικής Επίδοσης – Σοκολάτα Πορτοκάλι\nΕΩΣ 15% ΈΚΠΤΩΣΗ ΑΝΑΛΟΓΑ ΜΕ ΤΟ ΚΑΛΑΘΙ ΣΑΣ. ΚΩΔΙΚΟΣ:ellada\nΟΙ ΜΕΓΑΛΕΣ ΜΑΣ ΠΡΟΣΦΟΡΕΣ ΣΥΝΕΧΙΖΟΝΤΑΙ - ΕΩΣ 55% ΣΕ ΌΛΑ - ΈΞΤΡΑ ΕΩΣ 15% ΚΑΙ ΔΩΡΟ ΜΕ ΑΓΟΡΕΣ 70€ ΚΩΔΙΚΟΣ: ellada\nΜΕ ΑΓΟΡΕΣ 30€ ΘΑ ΛΑΒΕΤΕ ΈΞΤΡΑ ΈΚΠΤΩΣΗ 10% ΕΝΩ ΜΕ ΑΓΟΡΕΣ 60€ 15%. ΕΠΙΠΡΟΣΘΕΤΑ, ΔΩΡΟ ΚΡΕΑΤΙΝΗ ΜΕ ΑΓΟΡΕΣ 70€\nΠακέτο Αθλητικής Επίδοσης\nΤο Πακέτο Αθλητικής ΕπίδοσηςMyprotein παρέχει μια εξαιρετική επιλογή προϊόντων για να σας βοηθήσει να μείνετε στην κορυφή του παιχνιδιού σας. Το bundle είναι κατάλληλο για αθλητές όλων των αθλημάτων και περιλαμβάνει προϊόντα για την ενίσχυση της απόδοσης, της αποκατάστασης και της υγείας.\nΤο πακέτο περιλαμβάνει Pulse:Gels για να αυξήσουν τη συγκέντρωση και τα επίπεδα ενέργειας πριν τον αγώνα ή την προπόνηση, Tri-Carb για να παρέχει πολύτιμους υδατάνθρακες, Superfood XS για να βελτιώσει την γενική υγεία και ένα κουτί από Μπισκότα Πρωτεΐνης για μία εξαιρετικά γευστική, υψηλή σε πρωτεΐνη επιλογή για σνακ για όταν βρίσκεστε εν κινήσει.\n12 x Μπισκότα Πρωτεΐνης – Σοκολάτα Πορτοκάλι:\nΈνα φανταστικό εναλλακτικό στις μπάρες και τα ροφήματα πρωτεΐνης, περιέχοντας πάνω από 37g πρωτεΐνης ανά μπισκότο των 75g. Ιδανικό για όσους χρειάζονται τη διατροφή τους εν κινήσει ή απλά ως ένα γευστικό σνακ γύρο από την προπόνησή τους.\n12 x Pulse:Gels (Berry Blast):\nΈνα μοναδικό, ισχυρό gel για πριν την προπόνηση που θα σας δώσει την ώθηση και συγκέντρωση για κάθε προπόνηση. Σχεδιασμένο για να λαμβάνεται 15 λεπτά πριν από την άσκηση για βέλτιστα αποτελέσματα\nΈνα βολικό και αποτελεσματικό συμπλήρωμα διατροφής για να συμβάλλει στην αύξηση της ημερήσιας πρόσληψης φρούτων και λαχανικών και τη βελτίωση της γενικής υγείας και διατροφής.\nΈνα ενεργειακό ποτό υδατανθράκων υψηλής ποιότητας σχεδιασμένο για να τροφοδοτήσει την άσκησή σας από την αρχή ως το τέλος.\nΠακέτο Μυών και Δύναμης\nRRP: 70.45€ 53.54€\nΚουτί Επιλεγμένων Προϊόντων Αντοχής MP\nRRP: 21.99€ 17.59€\nRRP: 121.95€ 97.56€\nRRP: 45.45€ 27.27€\nRRP: 48.97€ 29.38€


Αποχαιρέτα τις τράπεζες που χάνεις | Insider\nΒLOGS 07-01-2020 | 13:40\nΑποχαιρέτα τις τράπεζες που χάνεις\nΟ Δημήτρης Πεφάνης εξηγεί γιατί το τοπίο στις τράπεζες δεν θα είναι πια το ίδιο\nΌσοι ζουν από μέσα το τραπεζικό σύστημα ξέρουν πολύ καλά ότι το 2020 θα είναι μια χρονιά τεκτονικών αλλαγών. Είτε μιλάμε για τα κόκκινα δάνεια και τις τιτλοποιήσεις, είτε για τους εργαζόμενους και τα καταστήματα, σε ένα χρόνο από τώρα, το τοπίο θα είναι εντελώς διαφορετικό. Και το πολύ σε δύο με τρία χρόνια από σήμερα, οι τράπεζες δεν θα έχουν καμία σχέση με τη σημερινή τους εικόνα.\nΕίτε για καλό, είτε για κακό, ο τρέχων κύκλος των χρηματοπιστωτικών ιδρυμάτων στην Ελλάδα κλείνει επηρεάζοντας διοικήσεις, εργαζόμενους αλλά και όλους τους πελάτες.\nΓιατί; Ας τα δούμε το κάθε μέτωπο ξεχωριστά:\nΩς προς τα κόκκινα δάνεια, το 2020 θα είναι η χρονιά των πολλών και μεγάλων τιτλοποιήσεων. Δάνεια δεκάδων δισεκατομμυρίων ευρώ θα αλλάξουν χέρια και οι servicers θα γίνουν οι μεγάλοι «παίκτες» του τραπεζικού συστήματος. Το «παιχνίδι» πλέον περνάει στις εταιρείες διαχείρισης, με την Πειραιώς και τη Eurobank να συνεργάζονται ήδη με Intrum και DoValue αντίστοιχα, ενώ η Alpha Bank και η Εθνική θα κάνουν τις δικές τους κινήσεις εντός του έτους. Με άλλα λόγια, αρχής γενομένης από το 2020 και τουλάχιστον για την επόμενη τριετία, τα μεγαλύτερα ντιλς για χιλιάδες επιχειρήσεις και εκατοντάδες χιλιάδες ακίνητα θα φύγουν από τα χέρια των τραπεζών και θα περάσουν στους servicers.\nΑντίστοιχα, έχοντας χάσει ένα πολύ μεγάλο κομμάτι του ενεργητικού τους, οι τράπεζες έχουν δύο τεράστιους πονοκεφάλους: ο πρώτος έχει να κάνει με την κερδοφορία και ο δεύτερος με το δίκτυο και το προσωπικό τους. Παράμετροι συνυφασμένες μεταξύ τους, καθώς, όσο η κερδοφορία δεν ανεβαίνει, τόσο πιο πιεστική γίνεται η ανάγκη για μείωση εργαζομένων και καταστημάτων.\nΚαι μπορεί για κάποιες τράπεζες τα μεγάλα δάνεια του corporate να έσωσαν την παρτίδα, όμως, χωρίς τις μικρομεσαίες επιχειρήσεις και τη λιανική τραπεζική, η εικόνα δεν μπορεί να αλλάξει. Και δυστυχώς, φαίνεται ότι θα χρειαστεί χρόνος αλλά και αλλαγή νοοτροπίας από τις διοικήσεις για να δοθούν ξανά, μαζικά δάνεια στους μικρομεσαίους.\nΑυτό, νομοτελειακά σημαίνει ότι οι τράπεζες θα πρέπει να μειώσουν τα έξοδά τους. Και σε αυτή την περίπτωση ο «κλήρος» πέφτει σε καταστήματα και εργαζομένους, που θα ψαλιδιστούν έτι περαιτέρω το 2020 αλλά και τα επόμενα χρόνια. Με τη διαφορά ότι οι «χρυσές» εθελούσιες ανήκουν οριστικά στο παρελθόν. Τώρα, το καλύτερο στο οποίο θα μπορούν να ελπίζουν οι εργαζόμενοι είναι οι «απολύσεις με μπόνους», όρος που αρέσει ιδιαίτερα σε κορυφαίο τραπεζίτη.\nΑν σε όλα αυτά προσθέσουμε τις τεχνολογικές εξελίξεις, που φέρνουν τις συναλλαγές στο κινητό και στον υπολογιστή, σε συνδυασμό με την έλευση των challenger banks, που θα πάρουν και αυτές μερίδιο από την πίτα, είναι ξεκάθαρο ότι οι προκλήσεις για τις τράπεζες πολλαπλασιάζονται.\nΘα μου πείτε, και εμάς γιατί μας ενδιαφέρει; Δικό τους το πρόβλημα.\nΔυστυχώς όμως, δεν είναι έτσι. Γιατί χωρίς υγιές τραπεζικό σύστημα, το οποίο μπορεί και θέλει να χρηματοδοτήσει την οικονομία, η χώρα δεν πρόκειται να ανακάμψει. Και αυτό ακριβώς είναι το μεγάλο στοίχημα για όλους μας.


Είσαι μίζερος χωρίς τον άντρα σου; Το να κερδίσετε πίσω τον άντρα σας μπορεί να είναι πιο εύκολο από όσο νομίζετε – www.kartunisubi.com\nHome/Καλός σύζυγος/Είσαι μίζερος χωρίς τον άντρα σου; Το να κερδίσετε πίσω τον άντρα σας μπορεί να είναι πιο εύκολο από όσο νομίζετε\nadmin 2 Wochen ago\tΚαλός σύζυγος Leave a comment 34 Views\nΝιώθετε απίστευτη μοναξιά μετά τον χωρισμό με τον σύζυγό σας; Ψάχνετε να μάθετε τα πάντα για να κερδίσετε τον σύζυγό σας πριν να είναι πραγματικά πολύ αργά; Εξαιρετική! Αυτό το άρθρο θα σας βοηθήσει να κατανοήσετε τα καλύτερα πράγματα που μπορείτε να κάνετε για να διασφαλίσετε ότι ο σύζυγός σας θα είναι πίσω μαζί σας νωρίτερα παρά αργότερα!\n#1 Αξιολόγηση της σχέσης σας\nΤο πρώτο πράγμα που πρέπει να κάνετε είναι να αξιολογήσετε τη σχέση σας και να ανακαλύψετε ποιες πιστεύετε ότι είναι οι καλές και οι κακές πτυχές της. Προφανώς χρειάζεται οι θετικές πλευρές να παραμείνουν οι ίδιες, ενώ πρέπει να διασφαλίσετε ότι οι αρνητικές πλευρές θα αλλάξουν το συντομότερο δυνατό. Όσο περισσότερες αρνητικές πτυχές μπορείτε να βρείτε, τόσο μεγαλύτερη είναι η πιθανότητα να αλλάξετε αυτή τη σχέση προς το καλύτερο!\n#2 Μιλώντας στον άντρα σας\nΑυτός δεν είναι μονόδρομος, επομένως πρέπει να εμπλέκετε τον σύζυγό σας σε όλες τις σκέψεις και τις συζητήσεις σας. Επιτρέψτε τους να εξηγήσουν τι πιστεύουν ότι θα λειτουργήσει, ή ακόμα και αφήστε τους να προτείνουν τρόπους που πιστεύουν ότι μπορεί να βοηθήσουν την άνθιση της σχέσης σας. Εάν μπορείτε να το κάνετε αυτό, τότε έχετε μια καλή ευκαιρία να ξαναβρεθείτε σύντομα.\n#3 Προχωράμε μπροστά\nΤο επόμενο βήμα είναι αρκετά απλό. Δεν κάνεις τίποτα. Έχετε κάνει σχεδόν ό,τι μπορείτε να κάνετε και τώρα εναπόκειται στον σύζυγό σας να πάρει τη σωστή απόφαση. Αν τους δώσετε χρόνο και χώρο, ελπίζουμε ότι θα τους επιτρέψετε να σας επιλέξουν.\nΠροειδοποίηση: Μάθετε τα πάντα για να κερδίσετε ξανά τον σύζυγό σας σε αυτό το άρθρο και κρατήστε τον για πάντα!\nPrevious Ημέρα του Πατέρα στον Καναδά\nNext Χρησιμοποιώντας ένα ιρλανδικό όνομα για το μωρό σας


Oι Alexandre Vauthier, Armani και Givenchy έδωσαν λίγη από την αίγλη της haute couture στα τελευταία shows στην πόλη του Φωτός\nΗ Εβδομάδα Μόδας υψηλής ραπτικής στο Παρίσι έχει την τιμητική της αυτές τις ημέρες, με μεγάλους οίκους μόδας και μερικά από τα πιο διάσημα supermodels της νέας εποχής να δίνουν το παρών στα πιο εντυπωσιακά και λαμπερά fashion shows των τελευταίων μηνών. Μπορεί οι Chanel και Dior να «σπρώχνουν» την καλλιτεχνική ανησυχία τους μέσα από τις σύγχρονες ματιές των Viard και Chiuri, ωστόσο εχθές έγινε ξεκάθαρο ότι οι μετρ του είδους -Armani και Givenchy- γνωρίζουν καλά τι πάει να πει haute couture, δημιουργώντας μοναδικά looks, που ξεχωρίζουν για την πολυτέλεια και την υψηλή αισθητική στον σχεδιασμό.\nΜε τη ματιά στραμμένη στο μέλλον, ο Μr Armani άνοιξε την επίδειξή του με ένα υπέροχο look, που αποτελεί το αγαπημένο φουτουριστικό στοιχείο καθ' όλη τη διάρκεια της καριέρας του. Το Ikat, το κλωστοϋφαντουργικό μοτίβο που υφαίνεται στις πολιτιστικές ιστορίες των χωρών σε όλο τον κόσμο και εισήλθε στη δυτική μόδα από τους hippie ταξιδιώτες της δεκαετίας του 1960 αποτέλεσε το θέμα της φετινής spring couture κολεξιόν του -ένα σημείο «απογείωσης» για το ουσιαστικά μεγάλο ταξίδι του οίκου στη διαχρονικότητα.\nΓια την άνοιξη του 2020, ο σπουδαίος μόδιστρος απομακρύνθηκε από τη δομημένη deco-glamour αισθητική της τελευταίας συλλογής του, «σπάζοντας» σε δύο τμήματα της ολόσωμες χαρακτηριστικές φόρμες του και δημιουργώντας υπέροχα παντελόνια, με ασύγκριτα μήκη και εντυπωσιακά στρώματα διαφάνειας. Ο ταφτάς, τα prints και οι λαμπερές λεπτομέρειες ξεχώρισαν σε περίπου 30 παραλλαγές εμφανίσεων του οίκου. Βαμβακερά σακάκια, με κοντά ή μακριά μανίκια, μεσάτα, με φερμουάρ ή και χωρίς κουμπιά, ο Armani έχει τη λύση για κάθε σύγχρονη δυναμική γυναίκα. Για τη βραδινή προσέγγιση της haute couture συλλογής του, ο σχεδιαστής τίμησε τη θηλυκότητα και έφτιαξε κομμάτια, που περπατούν άνετα στα red carpets από τα Oscars μέχρι και τις Kάννες. Ο οίκος γνωρίζει πως να σέβεται τις ανάγκες των πελατών του, ενώ παράλληλα καταφέρνει να δημιουργεί μόδα, που μπορεί να εισαχθεί στις ντουλάπες μας.\nΗ συλλογή της καλλιτεχνικής διευθύντριας του οίκου Givenchy, Clare Waight Keller βασίστηκε στις αναμνήσεις της από τους κήπους του Sissinghurst House και από τα ερωτικά γράμματα που αντάλλαζαν μεταξύ τους η Vita και η Virginia Woolf. Η Waight Keller δήλωσε: «Είναι ένα από τα πιο ρομαντικά μέρη στην Αγγλία. Έχω εμμονή με αυτόν τον τόπο». Λευκά κοστούμια, στενά παλτό και τα χρώματα του καλοκαιριού συνδυάστηκαν σε μια μοναδική «ποιητική» συλλογή που ολοκληρωνόταν υπέροχα με την προσθήκη των 3-d φορεμάτων, που θύμισαν πεταλούδα. Έμπνευσή της: ο μεγάλος μόδιστρος και ιδρυτής του οίκου Hubert και οι τουαλέτες με λουλούδια που σχεδίαζε για την Audrey Hepburn. Ολόκληρη η συλλογή υμνεί την πολυτέλεια και την αθωότητα των κήπων και των λουλουδιών.\nΗ Waight Keller άντλησε, επίσης έμπνευση από τα στρογγυλεμένα σχήματα του Givenchy, δημιουργώντας τα καπέλα «ομπρέλα» και διάφορους όγκους. Υπέροχα κομμάτια που αποπνέουν νεανικότητα και η πολυεπίπεδη προσωπικότητα του οίκου που αγαπά το μαύρο, αλλά και το ροζ χρώμα -δημιουργώντας την παντοτινή ρομαντική φαντασίωση. Η εμπνευσμένη creative director ολοκλήρωσε το show της, εμφανίζοντας την Kaia Gerber ως την απόλυτη νύφη, με μια ολόλευκη δημιουργία κι ένα τεράστιο καπέλο, που σχημάτιζε σχεδόν το θόλο, κάτω από το οποίο το ζευγάρι μπορούσε να ανταλλάξει όρκους αγάπης.\nΗ ατομικότητα είναι το mot d'ordre στη μόδα σήμερα -όπως και στον κόσμο γενικότερα. Όσον αφορά τους σχεδιαστές, αυτή η νοοτροπία τους έχει δώσει την ελευθερία να εισχωρούν σε πολλές δημιουργικές κατευθύνσεις που τους αρέσουν, συχνά μέσα στην ίδια τους συλλογή. Η νέα συλλογή couture του Alexandre Vauthier λοιπόν, θυμίζει μια ιστορία προσωπικοτήτων. Άλλωστε, οι γυναίκες έχουν πολύ διαφορετικούς ορίζοντες και η μοναδικότητά τους είναι αυτό που εμπνέει τον σχεδιαστή συνεχώς. Ο Vauthier εργάστηκε σε μια εκτεταμένη ποικιλία σχημάτων και όγκων: sharp ραπτική, αιθέρια flou και ultra-θεατρικά looks, με ντραπέ και μοναδικά μανίκια, που θύμιζαν όλα την αισθητική της δεκαετίας των '80s.\nΕντυπωσιακά εξωτικά φτερά και μια αισθητική κομψότητα που φέρνει στο μυαλό την εποχή της Paloma Picasso: ένα μαύρο σμόκιν που φορούσε με γυμνό δέρμα, σε συνδυασμό με γκρι παντελόνι. Σε όλη τη συλλογή, οι αναφορές στην δεκαετία των '80s εναλλάσσονται με πιο κλασικά αφιερώματα στο savoir faire των ateliers couture. Παράλληλα, ο συνδυασμός των über-chic, queen-disco και των υπερβολικών Γαλλίδων πριγκιπισσών -βλέπε Bella Hadid, ήταν σίγουρα αυτό που ξεχώρισε στην κολεξιόν. Ο Vauthier γνωρίζει καλά, ότι η ουσία της υψηλής ραπτικής έγκειται στον επιτυχημένο συνδυασμό της υπερβολής και της κομψότητας -μια πραγματικά υπέροχη ένωση.\nΑνατρέξτε στη gallery για περισσότερες φωτογραφίες των αγαπημένων μας looks!


Αγωνιστικά παιχνίδια. Motor Racing παιχνίδι δωρεάν\nMotor Racing παίξετε δωρεάν. Motor Racing online παιχνίδι\nΑγωνιστικά παιχνίδια - μια μεγάλη ευκαιρία για τουλάχιστον ένα μικρό άγγιγμα συναρπαστικό κόσμο όπου υπάρχει ταχύτητα. Αν ο κίνδυνος έχει γίνει το δεύτερο όνομά σας, είστε τολμηροί και τους αρέσει να αισθάνονται μέσα στις φλέβες του ρέει το αίμα ζεστό, γεμάτο αδρεναλίνη - σας προσκαλούμε να παίξετε αγωνιστικά δωρεάν στην ιστοσελίδα μας.\nΑγωνιστικά παιχνίδια σε απευθείας σύνδεση - Μια μεγάλη αγωνιστικά παιχνίδια, τα οποία μπορεί να βρεθεί μια μοναδική πίστα, συναρπαστικές κινδύνους παίκτες. Παιχνίδι για τον αγώνα θα εκτελέσει όχι μόνο απίστευτη πολυπλοκότητα και επικίνδυνα ακροβατικά, αλλά και να εισέλθουν σε μια αντιπαράθεση με τους αντιπάλους.\nΣτερεά αναβάτη Bikes\nBiker στη Σαχάρα\nKing Kong σε μια μοτοσικλέτα


Τα ντολμαδάκια της Μεγάλης Πέμπτης - cretangastronomy.gr\n26 Απριλίου 2021 ~ Βαγγελιώ Κασσαπάκη\nΈθιμο παλιό, καθιερωμένο πιάτο!\nΤο πόρτεγο καθαρό και στρωμένο, τα έπιπλα περασμένα με ένα πανί ποτισμένο με μια στάξη πετρέλαιο, τα τζάμια καθαρά κι αυτά με «οικολογικό» καθαριστικό, ρακή κι εφημερίδες παρακαλώ. Η θεία μου –από τις καλύτερες μοδίστρες του χωριού και αργότερα του Ηρακλείου- μέσα στον πανικό για τα τελευταία τελειώματα των πασχαλιάτικων ρούχων κι εγώ να αναμένω το μπουρμπουάρ από τις γαλαντόμες πελάτισσές της αφού με μένα τα έστελνε στα σπίτια τους.\nΜέσα στον πανικό των ζυμωμάτων και του βαψίματος των αυγών, η γιαγιά μου έφτιαχνε απαραιτήτως και ντολμαδάκια τη Μεγάλη Πέμπτη. Με φρέσκα κληματόφυλλα από τη μεγάλη κληματαριά της αυλής αν το Πάσχα ήταν όψιμο, με συντηρημένα σε άλμη -δικής της παρασκευής- αν ήταν πρώιμο. Εποχική η κουζίνα μας, προσαρμοσμένη στα υλικά κάθε εποχής. Εδώ πρέπει να επισημάνω πως και οι δυο μου γιαγιάδες έφτιαχναν τα καλύτερα ντολμαδάκια του κόσμου μου! Ποτέ μου δεν τα πέτυχα όπως εκείνες…\nΦωτογραφία από Fernando José Castrillo από το Pixabay\nΚι όλα αυτά λοιπόν, μετά την επιστροφή από την εκκλησία και το μεταλάβωμα! Πώς αντέχανε Θεέ μου! Χωρίς πλυντήρια, χωρίς ηλεκτρικές κουζίνες, χωρίς μίξερ, κι όμως όλα ήταν στη θέση τους και όπως πρέπει τέτοιες μέρες. Και η Μεγάλη Πέμπτη από τις πιο φορτωμένες. Είχε και το βράδυ τα 12 Ευαγγέλια, με την αδιαπραγμάτευτη ορθοστασία εκείνα τα χρόνια, κι όμως εκεί… Θυμάμαι ακόμη και κάποια χρόνια που ούτε νερό δεν είχαν στο εσωτερικό των σπιτιών, το κουβαλούσαν σε κανίστρες που περίμεναν να γεμίσουν οι γειτόνισσες από κοινοτικές βρύσες. Με τακτική σειρά! Και τη Μεγαλοβδομάδα ακόμη περισσότερες κανίστρες για τις αυξημένες ανάγκες των νοικοκυριών, ακόμη περισσότερες στρατιές στις βρύσες. Πόσες κουβέντες, πόσα νέα μαθαίνανε κι εκεί! Το facebook της εποχής!\nΟι μνήμες της Μεγάλης Πέμπτης, περιλαμβάνουν την εικόνα της γιαγιάς μου με άσπρη ποδιά, πεντακάθαρη, με μια τεράστια λεκάνη μπροστά της γεμάτη με το υλικό της γέμισης και μια μικρότερη με τα ζεματισμένα φύλλα. Στο χείλος της λεκάνης της γέμισης ήταν αραδιασμένα ένα ένα τα φυλλαράκια που θα τύλιγε. Στη γέμιση απαραίτητη η αγκινάρα και οι άφθονες αρωματικές πρασινάδες! Να χάνεται το ρύζι στα πράσινα. Να ανακατεύεται ο αβάρσαμος με το μαϊντανό και το αλατοπίπερο και να σε τρελαίνει η μυρωδιά τους μετά την αλάδωτη νηστεία της Μεγάλης Τετάρτης. Να σε βάζει να βουτάς το δακτυλάκι σου στο ζουμί του μείγματος για να της πεις αν είναι “καλό στ’ αλάτι”! Τι ήξερα τώρα εγώ, ένας Θεός ξέρει! Πεντανόστιμο μου φαινόταν πάντα!\nΤο υπόλοιπο από το τεράστιο για τα μάτια μου τραπέζι της κουζίνας είχε αυγά στολισμένα με λουλούδια και φύλλα μαϊντανού έτοιμα για να βαφτούν μετά που θα είχε «στέσει» το τσικάλι με τους ντολμάδες στο πετρογκάζ. Ναι, είχε αντικαταστήσει τη γκαζιέρα με πετρογκάζ τα χρόνια που θυμάμαι. Μόνο αμυδρά την έχω στη μνήμη μου τη γκαζιέρα. Και το ζόρι της γιαγιάς να μη την πλησιάζουμε.\nΤα τσουρεκάκια και τα γαλατερά με τα αυγοκούλουρά μας ήταν ήδη έτοιμα από τη Μεγάλη Τετάρτη και τα καλιτσούνια θα φτιαχνόταν το Μεγάλο Σάββατο. Ετούτη η γιαγιά μου έφτιαχνε «της στιγμής», τα καστρινά λυχναράκια, η άλλη η νεαπολιώτισσα-μαλεβυζιώτισσα έφτιαχνε τα ανεβατά. Το κάθε είδος με τη χάρη του. Η Μεγάλη Παρασκευή ήταν για τις εκκλησίες. Καμία μα καμία δουλειά! Κι όσα ζάλα (βήματα) κάναμε να πάμε στα ξωκλήσια, τόσοι Άγιοι μας προστάτευαν έλεγε η γιαγιά μου. Αυτό το κρατάμε ακόμη. Έστω με το αυτοκίνητο (ε, ας κάνουμε αναγωγή των ζάλων σε χιλιόμετρα 😉 )…\nΘα μου πείτε, μεγαλοβδομαδιάτικα με τόσες δουλειές το έθιμο επιβάλλει ντολμαδάκια; Ναι! Όσο θυμάμαι τον εαυτό μου ντολμαδάκια είχαμε τη Μεγάλη Πέμπτη στο σπίτι τα περισσότερα χρόνια και πιο σπάνια αγκιναροκούκια (πιο συχνά τη Μεγάλη Τρίτη τα φτιάχναμε αυτά). Τη Μεγάλη Πέμπτη δεν επιβάλλεται αποχή από το ελαιόλαδο και τα φαγητά αυτά είναι τα πιο συνηθισμένα. Υλικά εποχής, η Άνοιξη στο πιάτο μας!\nΤα ντολμαδάκια της Μεγάλης Πέμπτης δεν είναι τυχαία επιλογή. Η παράδοση λέει πως η Παναγία τύλιγε ντολμαδάκια όταν έμαθε το μαντάτο της Σταύρωσης. Εξ ου και η καθιέρωσή τους αυτήν την ημέρα. Η μάνα μου κρατούσε τα τελευταία της κατάψυξης αν το Πάσχα είναι νωρίς για τη Μεγάλη Πέμπτη όταν το Πάσχα ήταν πρώιμο, ακολουθώντας τη συνήθεια της μάνας της.\nupdate 27-7-2021: Συμπληρωματική πληροφορία από φίλη του site που μας είπε “Επίσης τα ντολμαδάκια συμβολίζουν το σεντόνι που ο Ιωσήφ τύλιξε το σώμα του Ιησού όταν το κατέβασε από το Σταύρο λέει η παραδοση”. Ευχαριστώ πολύ κι από δω!\nΈχουν τον κόπο τους κι ένα παραπάνω τέτοιες μέρες. Αλλά για τους βιαστικούς και τους λιγότερο έμπειρους υπάρχουν στις μέρες μας εύκολες λύσεις. Εμείς τα δοκιμάσαμε και σας τα προτείνουμε. Βρείτε στα ψυγεία τα κατεψυγμένα ντολμαδάκια από την σειρά Greens & Yellows της Οικογένειας Κυριακάκη και απολαύστε ό,τι πιο κοντινό στα σπιτικά διαθέτει η αγορά! Δείτε και το σερβίρισμά τους με τα dips που προτείναμε σε παλιότερη ανάρτηση και δοκιμάστε τα με ένα από τα νηστίσιμα αυτή την εβδομάδα!\nΚαι το έθιμο θα τηρήσουμε, και θα γευτούμε ένα προϊόν με άριστα υλικά που αξίζει να το έχουμε στην κατάψυξή μας για να απολαμβάνουμε ντολμαδάκια όποτε τα επιθυμήσουμε χωρίς κόπο!\nLast reply was 12 Μαΐου 2021\nView 26 Απριλίου 2021\nΕξαιρετικές οι συνταγές σας αλλά και οι όμορφες ιστορίες που τις συνοδεύουν !\nΧαμογελώ βέβαια Όταν διαβάζω ότι την Μεγάλη Πέμπτη δεν επιβάλλεται αποχή από το λάδι… Όταν ξέρω ότι όλη η Μεγάλη Σαρακοστη εκτός Σαβατοκυριακων (εξαιρουμένου του Μεγάλου Σαββάτου) είναι αλαδη. Πόσο μάλλον τη Μεγάλη Εβδομάδα! Ίσως τα λαδερά να ήταν η παραχώρηση για τα παιδιά.\nΣας ευχαριστώ πολύ για τα καλά σας λόγια! Ναι, είχα γειτόνισσα που έκανε αυτή την αυστηρή νηστεία που περιγράφετε. Γνωρίζω ότι είναι μια “παραχώρηση”, όχι όμως μόνο για τα παιδιά αλλά και για όσους μεταλάβουν. Το ίδιο βρήκα και στην αξιόπιστη ιστοσελίδα της Αποστολικής Διακονίας της Ελλάδος (δείτε στο link που παραθέτω παρακάτω το τέλος του άρθρου). Γι αυτό εξάλλου και χρησιμοποίησα και την συγκεκριμένη έκφραση. “Δεν επιβάλλεται”, όχι ότι επιτρέπεται ή συνιστάται. Σε κάθε περίπτωση, θεωρώ περισσότερο βαριά παρασπονδία την κατανάλωση πανάκριβων θαλασσινών αλάδωτων και υποκατάστατων των αρτύσιμων ( “φυτικά” τυριά κλπ…) από την κατανάλωση ελαιολάδου τη Μεγάλη Πέμπτη! Δείτε πάντως εδώ: http://www.apostoliki-diakonia.gr/gr_main/catehism/theologia_zoi/themata.asp?cat=afier&contents=contents_MegaliSarakosti.asp&main=kat007&file=2.11.htm Καλή Μεγαλοβδομάδα και Καλή Ανάσταση να έχουμε! Με υγεία, και αγάπη στις καρδιές μας!\nView 27 Απριλίου 2021\nΠως να μην σταφουμε στο προ κατ ντολμαδακι, τα φυλλα 15e το κιλο!!! Καλο Πασχα!\nΔεν έχετε άδικο! Αν δεν είναι κανείς σε περιοχή που έχει αμπέλια δεν πλησιάζονται τα φύλλα!\nΠόσες αναμνήσεις μου ξυπνήσατε με την όμορφη διήγηση σας.\nΓια κάποιο λόγο η Πασχαλιά είναι συνυφασμένη με των παιδικών χρόνων τις μνήμες τις ανεξίτηλες\nΜε ταξιδέψετε πολλά χρόνια πίσω να θυμάμαι εμένα κοριτσάκι στα Χανιά εκτός από τα ντολμαδάκια , να γεύομαι την υπέροχη αλάδωτη χορτόσουπα με αγκινάρα που έφτιαχνε η μαμά μου, την Μ.Παρασκευη .\nΤο δε Μ.Σαββατο θυμάμαι τα ταψιά να πηγαινοερχονται στον φούρνο της γειτονιάς με τα μυζηθρενια καλιτσουνια και η μαμά να τα αραδιάζει σε λευκές πετσέτες με άνθη και φύλλα λεμονιάς, και να μοσχοβολάει όλο το σπίτι.\nΓια μένα αυτό είναι το Πάσχα των παιδικών μου χρόνων με μυρωδιές και γεύσεις της τοπικής κουζίνας.\nΑλλά παράλληλα οι μέρες αυτές απόλυτα θρησκευτικές, άγιες, κατανυκτικές.\nΜακάρι να μπορούσαμε να κρατήσουμε λίγο έστω από αυτόν τον σεβασμό των παλαιών εκείνων ημερών.\nΣχόλιο σαν το δικό σας με ενθαρρύνει να “πλουτίζω” τις αναρτήσεις με μνήμες και με έθιμα! Σας ευχαριστώ πολύ που μοιραστήκατε και τις δικές σας αναμνήσεις μαζί μας, τόσο κοινές και τόσο μοναδικές! Να είστε καλά, σας ευχαριστώ και πάλι!


Παπασταύρου Χρήστος – Βιογραφικό Λεξικό Ελλήνων Βουλευτών, 1946-1956\nΟ Χρήστος Παπασταύρου του Βασίλειου γεννήθηκε στη Λίστα Θεσπρωτίας το 1901. Ακολούθησε νομικές σπουδές και άσκησε τη δικηγορία, ενώ παράλληλα εργάστηκε ως συντάκτης της εφημερίδας Πατρίς και ως ανταποκριτής εφημερίδων της Ηπείρου. Πολιτεύθηκε στις εκλογές του 1933 και εξελέγη βουλευτής Ιωαννίνων με το σχήμα της Αγροτικής Σύμπραξης υπό τον Αλέξανδρο Μυλωνά που συμμετείχε στον Εθνικό Συνασπισμό. Στις εκλογές του 1935 απείχε, συντασσόμενος με την απόφαση της βενιζελικής παράταξης. Πολιτεύθηκε πάλι στις εκλογές του 1936 και εξελέγη βουλευτής Ιωαννίνων με το Αγροτικό Δημοκρατικό Κόμμα υπό τον Αλέξ. Μυλωνά\nΜεταπολεμικά ανέλαβε υφυπουργός Οικονομικών (12.1.1946-13.3.1946) στην κυβέρνηση του Θεμιστοκλή Σοφούλη. Εν όψει των εκλογών του 1946 εξέδωσε την εφημερίδα Αγροτική Ελλάς, όργανο του Αγροτικού Κόμματος, με το οποίο πολιτεύθηκε στην περιφέρεια Ιωαννίνων συμμετέχοντας στον συνασπισμό της Ένωσης Αγροτικών Κομμάτων χωρίς να εκλεγεί. Στις εκλογές του 1950 πολιτεύθηκε στην περιφέρεια Πρεβέζης-Άρτης με τον συνασπισμό της Παράταξης Αγροτών και Εργαζομένων επίσης χωρίς επιτυχία. Στις εκλογές του 1951 πολιτεύθηκε στην περιφέρεια Αθηνών με την Εθνική Προοδευτική Ένωση Κέντρου χωρίς να εκλεγεί. Εν όψει των εκλογών του 1952, ο Χρ. Παπασταύρου προσχώρησε τον Οκτώβριο με δημόσια δήλωσή του στον Ελληνικό Συναγερμό, με τον οποίο εξελέγη βουλευτής Θεσπρωτίας στις εκλογές της 16ης Νοεμβρίου. Μετά τη διάλυση του Ελληνικού Συναγερμού προσχώρησε στο Κόμμα Φιλελευθέρων, με το οποίο πολιτεύθηκε στις εκλογές του 1956 και εξελέγη βουλευτής Θεσπρωτίας-Ιωαννίνων. Πολιτεύθηκε με το ίδιο κόμμα στις εκλογές του 1958 χωρίς να εκλεγεί. Στη συνέχεια εντάχθηκε στην Ένωση Κέντρου, με την οποία εξελέγη βουλευτής Θεσπρωτίας στις εκλογές του 1961. Πολιτεύθηκε επίσης με την Ένωση Κέντρου στις εκλογές του 1963 και, τελευταία φορά, του 1964 χωρίς να εκλεγεί. Ο Χρήστος Παπασταύρου απεβίωσε στις 17 Ιουνίου 1979.


the Life Streaming: Ποιος φοβάται τα Social Media?\nΑυτός είναι ο τίτλος ενός event που παρακολούθησα την προηγούμενη τετάρτη στο μουσείο Μπενάκη και διοργανώθηκε από το Ινστιτούτο Επικοινωνίας. Αφορμή για το event αυτό ήταν μία έρευνα της MRB για την χρήση των Social Media στην Ελλάδα από καταναλωτές αλλά και από τις μεγάλες επιχειρήσεις. Σε μία αίθουσα γεμάτη από τις 10 το πρωί, με πολύ καλούς ομιλητές αλλά και μερικές τεχνολογικές πρωτοτυπίες (μιλώντας πάντα για την Ελλάδα).\nΔεν θα αναλύσω ένα ένα όλα τα session που παρακολούθησα, αλλά θα μιλήσω περισσότερο γι'αυτά που μου έκαναν εντύπωση. Πρώτ' απ' όλα, η αξέχαστη ομιλία του κ. Τροχόπουλου, διευθυντή της δημοτικής βιβλιοθήκης της Βέροιας, που μίλησε για το όραμα της βιβλιοθήκης του και το πως έφτασε στο σημείο να πάρει βραβείο από το ίδρυμα Bill & Melinda Gates με το αστρονομικό μάλιστα αριθμό των 1,000,000 δολαρίων. Ένας από του πιο inspiring ομιλητές της ημέρας. Κάτι άλλο αξιοσημείωτο ήταν η έρευνα που παρουσίασε η MRB της οποίας τα αποτελέσματα ήταν κάπως αναμενόμενα (πολύ μεγάλα ποσοστά χρήσης των social media από καταναλωτές και πολύ μικρά από της επιχειρήσεις) αλλά σίγουρα ακούστηκαν σαν καμπανάκι σε πολλά brands που ακόμα δεν έχουν τολμήσει να βγουν στα social media. Μπορείτε να βρείτε την έρευνα σε αυτό το link: http://goo.gl/0iMRF. Επίσης ομιλίες που έγιναν για τα social media στην εκπαίδευση είχαν πολύ ενδιαφέρον δείχνοντας ότι η ελληνική κυβέρνηση σιγά σιγά βγαίνει κι αυτή από το καβούκι της και επιχειρεί.\nΚάτι που έβλεπα για πρώτη φορά σε event στην Ελλάδα, ήταν η χρήση "live tweeting" όπου όλα τα tweets που γινόντουσαν στο #ioc10 προβάλλονταν live στην οθόνη. Κάποιοι βέβαια καταχράστηκαν της δυνατότητας αυτής, αλλά και πάλι είχε πλάκα. Κάτι που παρατήρησα από το event αυτό είναι ότι το 70% της αίθουσας είχε ένα iPhone(οι περισσότεροι το 4) και όλοι πρέπει να είχαν twiiter.\nΈνα τελευταία παρατήρηση που θα μπορούσα να κάνω και ήταν το μόνο μελανό σημείο του event αυτού ήταν το γεγονός ότι αυτοί που φοβούνται τα social media (οι μεγάλοι διαφημιζόμενη) απουσίαζαν από το event αυτό, αν και είχε γίνει και προσαρμοστεί σε μεγάλο βαθμό γι'αυτούς. Αυτό σημαίνει ότι μάλλον θα συνεχίσουμε να τα φοβόμαστε για αρκετό καιρό ακόμα.\nΟπότε τελικά ποιοι είναι αυτοί που φοβούνται τα social media? Μάλλον όλοι, απλά υπάρχουν και αυτοί που τολμούν να τα χρησιμοποιούν και αυτοί που δεν το έχουν τολμήσει ακόμα.\nPosted by Larry Ioannidis at 6.11.10


Διπλό για τον ΑΟ Παλαίρου στον Αρχάγγελο - Αθλητική Ενημέρωση Λευκάδα Πρέβεζα\nΑ΄ΕΠΣ ΠΡΕΒΕΖΑΣ-ΛΕΥΚΑΔΑΣ, ΠΟΔΟΣΦΑΙΡΟ - 17/01/2016\nΝέα ήττα για την ΑΕΚ Αρχαγγέλου εντός έδρας με σκορ 0-2 από τον Α.Ο Παλαίρου, στο ντέρμπι των “μικρών”.Οι φιλοξενούμενοι ήταν ανώτεροι και στα 90′ της αναμέτρησης και επικράτησαν δίκαια. Η έντονη βροχόπτωση έκανε τη ζωή των 22 ποδοσφαιριστών πολύ δύσκολη μιας και ο αγωνιστικός χώρος είχε μετατραπεί σε βούρκο και η λασπομαχία ήταν αναπόφευκτη.\nΗ ΑΕΚ για ακόμη μια αγωνιστική παρατάχθηκε με τεράστιες ελλείψεις και δεν μπόρεσε σε κανένα σημείο του παιχνιδιού να απειλήσει τους φιλοξενούμενους, που με έξυπνη τακτική αλλά και με γεμάτη φαρέτρα, απέδρασαν με ένα τεράστιο διπλό.\nΕλάχιστες οι καλές στιγμές της αναμέτρησης, με την Πάλαιρο στις 3 ευκαιρίες της να σκοράρει 2 φορές. Στο 25′ δοκάρι του Χριστοδούλου από εκτέλεση φάουλ, και γκολ από τους Ματσίγκο(70′) και Τσακάλη(76′) με κοντινά πλασέ.\nΔιαιτητής: Ρίππης Βοηθοί: Παπαδόπουλος-Σφονδύλη\nΑΕΚ Αρχαγγέλου (Π. Καραμούτσιος)\nΔουλιώτης, Καρασαββίδης, Ράπτης, Ασημάκης, Ματσίγκος(55′ Χρυσούλης), Χριστοδούλου, Μετσόλι(80′ Μπουρδούβαλης), Τσακάλης, Λίτος(75′ Κολοβός), Θεοδωρίδης, Καλέμι.\nΑυτά ζητάει η Super League 2 για να δεχτεί τις Β ομάδες της Super League 1...